pythainlp/thai-wiki-dataset-v4 huggingface dataset:
ตำบลดอนมะโนรา

ดอนมะโนรา เป็นตำบลในอำเภอบางคนที จังหวัดสมุทรสงคราม มีฐานะเป็นองค์การบริหารส่วนตำบล เป็นที่ตั้งของวัดสำคัญ คือ วัดดอนมะโนรา สร้างเมื่อ พ.ศ. 2419 และได้ขออนุญาตตั้งวัดเมื่อ พ.ศ. 2433 ได้รับพระราชทานวิสุงคามสีมาเมื่อ พ.ศ. 2471 และเป็นตำบลที่มีพื้นที่ใหญ่ที่สุดในอำเภอบางคนที
ที่ตั้งและอาณาเขต.
ตำบลดอนมะโนราตั้งอยู่ทางทิศตะวันออกเฉียงเหนือของอำเภอบางคนที มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ดอนมะโนรา แต่เดิมเป็นชุมชนที่ทําการเกษตรและมีการจ้างแรงงานจากต่างถิ่นมาทํางานในตําบล และมีชาวใต้มารับจ้างที่ตําบลจํานวนมาก เมื่อถึงฤดูน้ำหลากจะไม่สามารถทํางานรับจ้างได้ จึงมาอาศัยอยู่บริเวณที่เป็นดอนที่น้ำท่วมไม่ถึง และมีการร้องรำมะโนรากัน จึงมีคนเรียกติดปากว่า “ดอนมะโนรา” ตั้งแต่นั้นเป็นต้นมา ต่อมาได้มีการจัดตั้งสภาตำบลดอนมะโนรา ในวันที่ 22 พฤษภาคม พ.ศ. 2517 มีการปกครองในเขตตำบลทั้งหมด 8 หมู่บ้าน ก่อนที่ต่อมาสภาตำบลดอนมะโนราได้ยกฐานะเป็นองค์การบริหารส่วนตำบลดอนมะโนรา ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 25 ธันวาคม ปีเดียวกัน เป็นต้นมา
วัดโพธิ์ใหญ่ (จังหวัดฉะเชิงเทรา)

วัดโพธิ์ใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองเก่า อำเภอพนมสารคาม จังหวัดฉะเชิงเทรา ปัจจุบัน พระครูมหาโพธาภิบาล เป็นเจ้าอาวาส
วัดโพธิ์ใหญ่ก่อสร้างเมื่อใด ไม่มีหลักฐานปรากฎแน่ชัด จากคำบอกเล่ากล่าวว่า วัดโพธื์ใหญ่ เริ่มสร้างเมื่อประมาณ พ.ศ. 2350 เมื่อครั้งที่ชาวพวนได้อพยพมาจากเวียงจันทน์ ประเทศลาว ในรัชสมัยพระบาทสมเด็จพระนั่งเกล้าเจ้าอยู่หัว โดยคู่กับวัดโพธิ์น้อย ห่างกันประมาณ 200 เมตร แต่ต่อมาวัดโพธิ์น้อยได้ร้างไป ที่ดินของวัดโพธิ์ใหญ่ แต่เดิมมีประมาณ 4 ไร่ ไม่มีหลักฐานว่าใครยกให้และไม่ทราบว่าผู้ใดเป็นผู้เริ่มสร้างวัด ซึ่งการก่อสร้างถาวรวัตถุเป็นศิลปะแบบเวียงจันทน์ ที่ดินตั้งวัดในปัจจุบันมีเนื้อที่ 26 ไร่ 3 งาน จากข้อมูลของกรมการศาสนาระบุว่าตั้งวัดเมื่อ พ.ศ. 2354 ได้รับพระราชทานวิสุงคามสีมา เมื่อวันที่ 3 กรกฎาคม พ.ศ. 2523 มีโรงเรียนพระปริยัติธรรมแผนกธรรมเปิดสอนเมื่อ พ.ศ. 2513
วัดมี "พระมหาเจดีย์โพธินันทประภา" เป็นเจดีย์สีเหลืองทององค์ใหญ่ ผู้ริเริ่มก่อสร้างคือ พระครูวิสาลโพธิวัฒน์ อดีตเจ้าอาวาสวัดโพธิ์ใหญ่ บรรจุพระบรมสารีริกธาตุและพระพุทธรูปต่าง ๆ และรูปปั้นท้าวเวสสุวรรณ อายุเก่าแก่กว่า 100 ปี เทพทันใจ พระไพรีพินาศ วิหารพระพิฆเนศ พระอุปคุต วิหารหลวงพ่อสามพี่น้อง หลวงพ่อทองพูน เจ้าแม่กวนอิม และเจ้าแม่ตะเคียนทอง เป็นต้น
เจ้าหญิงอีซาแบล มารีอาแห่งบรากังซา

เจ้าหญิงอีซาแบล มารีอาแห่งบรากังซา  ต่อมาคือ อีซาแบล มารีอา เจ้าหญิงแห่งทวร์และทัคซิส ประสูติเมื่อวันที่ 19 พฤศจิกายน 2437 เป็นพระธิดาพระองค์ที่ 3 และพระองค์แรกใน เจ้าชายมิเกล ดยุกแห่งบรากังซา และ เจ้าหญิงมาเรีย เทเรซาแห่งโลเวนสไตน์-เวิร์ทไฮม์-โรเซนเบิร์ก พระชายาพระองค์ที่ 2 พระราชนัดดาใน พระเจ้ามีแกลแห่งโปรตุเกส เป็นพระปิตุจฉา (ป้าฝ่ายพ่อ) ใน เจ้าชายดูอาร์ท ปิโอ ดยุกแห่งบรากังซา พระประมุแห่งราชวงศ์โปรตุเกส พระองค์ฺปัจจุบัน พระองค์ทรงเสกสมรสกับ ฟรันทซ์ โยเซ็ฟ เจ้าชายที่ 9 แห่งทวร์นและทัคซิส พระโอรสใน อัลแบร์ท เจ้าชายที่ 8 แห่งทวร์นและทัคซิส เมื่อวันที่ 23 พฤศจิกายน 2463 มีพระบุตรคือ 
เจ้าหญิงอีซาแบล มารีอาแห่งบรากังซา สิ้นพระชนม์ลงเมื่อวันที่ 12 มกราคม พ.ศ. 2513 พระชันษา 75 ปี หลังจากนั้นเพียง 1 ปีเศษ เจ้าหญิงมารีอา อานาแห่งบรากังซา พระน้องนางของพระองค์ ที่ได้เสกสมรสกับ คาร์ล เอากุสท์ เจ้าชายที่ 10 แห่งทวร์นและทัคซิส พระอนุชาในพระสวามีของพระองค์ ก็สิ้นพระชนม์ลง พระชันษาได้ 71 ปี
วัดหนองกันเกรา

วัดหนองกันเกรา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเกวียน อำเภอแกลง จังหวัดระยอง มีพื้นที่ 33 ไร่ 2 งาน 34 ตารางวา ปัจจุบันเจ้าอาวาสชื่อ พระปลัดอำนวย สีลธโร
วัดหนองกันเกรามีชื่อเดิมว่า วัดหนองตะเกรา ชาวบ้านเรียกหมู่บ้านหนองตะเกรา เพราะอยู่ใกล้หนองน้ำใหญ่ มีไม้กันเกราขึ้นอยู่ชุกชุม ผู้สร้างวัดคือ นายพันธ์ หัสรัง ผู้ใหญ่บ้านร่วมกับชาวบ้านได้ร่วมกันซื้อที่ดินสร้างวัด สร้างวัดเสร็จเมื่อ พ.ศ. 2498 แล้วนิมนต์พระสงฆ์จากวัดหนองจระเข้มาจำพรรษา ได้รับอนุญาตให้สร้างวัดเมื่อวันที่ 10 มีนาคม พ.ศ. 2503 ตั้งเป็นวัดเมื่อวันที่ 4 ตุลาคม พ.ศ. 2505 ได้รับพระราชทานวิสุงคามสีมาเมื่อวันที่ 24 มีนาคม พ.ศ. 2512
ออบอดอน (ประเทศอิหร่าน)

ออบอดอน  เป็นเมืองและเมืองหลักในเทศมณฑลออบอดอน จังหวัดฆูเซสถาน ประเทศอิหร่าน ตั้งอยู่บนเกาะออบอดอน โดยทางตะวันตกติดกับแอร์แวนและทางตะวันออกติดกับแบฮ์แมนชีร์ของแม่น้ำคอรูน ซึ่งอยู่ห่างจากอ่าวเปอร์เซีย 
ภูมิประเทศ.
ภูมิอากาศ.
ภูมิอากาศในออบอดอนนั้นแห้งแล้ง (ภูมิอากาศแบบทะเลทรายเขตอบอุ่น (BWh) ตามการแบ่งเขตภูมิอากาศแบบเคิพเพิน) และคล้ายกับแบกแดด แต่ร้อนกว่าเล็กน้อยเนื่องจากออบอดอนอยู่ในละติจูดที่ต่ำกว่า ฤดูร้อนอากาศแห้งและร้อนจัด โดยมีอุณหภูมิสูงกว่า 45 °C (113 °F) เกือบทุกวัน และอุณหภูมิที่สูงกว่า 50 °C (122 °F) อาจพบได้ทั่วไป ออบอดอนเป็นหนึ่งในสถานที่ที่มีผู้อยู่อาศัยที่มีอากาศร้อนมากที่สุดเพียงไม่กี่แห่งในโลก ประสบกับพายุทรายและพายุฝุ่นไม่บ่อยครั้งต่อปี ฤดูหนาวมีความชื้นเล็กน้อยและอากาศเหมือนฤดูใบไม้ผลิ แม้ว่าจะมีอากาศหนาวเย็น ฤดูหนาวอุณหภูมิอยู่ที่ประมาณ 16–20 °C (61–68 °F) อุณหภูมิที่ไม่ได้รับการยืนยันที่สูงที่สุดในโลกคืออุณหภูมิที่เพิ่มขึ้นอย่างฉับพลันระหว่างการเกิดเบิสต์แบบความร้อน (Heat burst) ในเดือนมิถุนายน พ.ศ. 2510 โดยมีอุณหภูมิ 86.7 °C (188.1 °F) อุณหภูมิต่ำสุดที่บันทึกไว้ของเมืองคือ −4 °C (25 °F) เมื่อ 20 มกราคม พ.ศ. 2507 และ 3 กุมภาพันธ์ พ.ศ. 2510 ขณะที่สูงสุดคือ 53 °C (127 °F) บันทึกเมื่อวันที่ 11 กรกฎาคม พ.ศ. 2494 และ 9 สิงหาคม พ.ศ. 2524
เจ้าชายกาบรีเอลแห่งทวร์นและทัคซิส

เจ้าชายกาบรีเอลแห่งทวร์นและทัคซิส  ประสูติเมื่อวันที่ 16 ตุลาคม พ.ศ. 2465 เป็นพระโอรสพระองค์แรกใน ฟรันทซ์ โยเซ็ฟ เจ้าชายที่ 9 แห่งทวร์นและทัคซิส และ เจ้าหญิงอีซาแบล มารีอาแห่งบรากังซา เป็นพระนัดดาใน เจ้าชายมิเกล ดยุกแห่งบรากังซา และพระราชปนัดดาใน พระเจ้ามีแกลแห่งโปรตุเกส ผ่านทางสายพระมารดา ในช่วงสงครามโลกครั้งที่สอง พระองค์ทรงถูกเกณฑ์ทหารก่อนจะจบมัธยมศึกษาตอนปลาย และจากนั้นเป็นเจ้าหน้าที่ด้านเอกสารใน แวร์มัคท์ ทรงบรรจุในกองทหารไรเตอร์ (กรมทหารม้า) ในแวร์มัคท์ พระองค์ทรงถูกสังหารในปฏิบัติการที่ ยุทธการที่สตาลินกราด เมื่อวันที่ 17 ธันวาคม พ.ศ. 2485 พระศพถูกฝังอยู่ท่ามกลางผู้เสียชีวิตที่สุสานสงครามที่ Rossoschka
ตำบลบางกระบือ (อำเภอบางคนที)

บางกระบือ เป็นตำบลในอำเภอบางคนที จังหวัดสมุทรสงคราม มีฐานะเป็นเทศบาลตำบล เป็นที่ตั้งของวัดตะโหนดราย ซึ่งตั้งเป็นวัดเมื่อ พ.ศ. 2335 ในสมัยพระบาทสมเด็จพระพุทธยอดฟ้าจุฬาโลก แต่เดิมเป็นสวนต้นตาลโตนดเรียงรายอยู่หลายต้นจึงได้ชื่อว่า "วัดตะโหนดราย"
ที่ตั้งและอาณาเขต.
ตำบลบางกระบือตั้งอยู่ทางทิศตะวันออกของอำเภอบางคนที มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตำบลบางกระบืออยู่ในเขตอำเภอบางคนที เป็นตำบลที่ตั้งขึ้นในวันที่ 10 มิถุนายน 2490 โดยแยกเขตการปกครองบางส่วนของหมู่ที่ 8, 9, 10 ตำบลจอมปลวก และหมู่ที่ 9, 10 ตำบลบางพรม จัดตั้งขึ้นเป็น "ตำบลบางกระบือ" เป็นตำบลลำดับที่ 12 ของอำเภอบางคนที ต่อมาได้มีการจัดตั้งสภาตำบลบางกระบือ ในวันที่ 22 พฤษภาคม พ.ศ. 2517 มีการปกครองในเขตตำบลทั้งหมด 5 หมู่บ้าน 
ก่อนที่ต่อมาสภาตำบลบางกระบือได้ยกฐานะเป็นองค์การบริหารส่วนตำบลบางกระบือ ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 25 ธันวาคม ปีเดียวกัน เป็นต้นมา และต่อมาองค์การบริหารส่วนตำบลบางกระบือได้ยกฐานะขึ้นเป็น เทศบาลตำบลบางกระบือ ตามประกาศกระทรวงมหาดไทย เมื่อวันที่ 12 ตุลาคม พ.ศ. 2552 และมีผลในวันเดียวกัน
ชิกิซากุระ

ชิกิซากุระ (; โรมาจิ: "Shikizakura") เป็นซีรีส์อนิเมะโทรทัศน์ ร่วมผลิตโดยช่อง Chukyo TV และสตูดิโอแอนิเมชัน Sublimation ซีรีส์อนิเมะกำกับโดยโก คูโรซากิ โดยมีชินยะ ซูไงเป็นหัวหน้าผู้กำกับ ออกแบบตัวละครโดยมานาบุ นากาทาเกะ ออกอากาศตั้งแต่เดือนตุลาคมถึงธันวาคม พ.ศ. 2564
ให้เสียงโดย: Yūdai Noda
ให้เสียงโดย: Miho Mashiro
ให้เสียงโดย: Daisuke Nakamoto
ให้เสียงโดย: Shōto Mizukami
ให้เสียงโดย: Eri Sakazaki
ให้เสียงโดย: Natsuki Ochiai
ให้เสียงโดย: Shingo Yoneyama
ให้เสียงโดย: Miki Yakata
ให้เสียงโดย: Iwori
ให้เสียงโดย: Yūto Arai
อัลมูท ชุลท์

อัลมูท ชุลท์ ([ˈʔalmuːt ˈʃʊlt]; 9 กุมภาพันธ์ ค.ศ. 1991 –) เป็นนักฟุตบอลชาวเยอรมัน ปัจจุบันเธอทำหน้าที่ให้แก่เฟาเอ็ฟเอ็ล ว็อลฟส์บวร์คและทีมชาติเยอรมันในฐานะผู้รักษาประตู
อาชีพ.
สโมสร.
เมื่ออายุได้ห้าขวบ ชุลท์เริ่มต้นอาชีพค้าแข้งกับสโมสรฟุตบอลเอ็ฟเซ เอ็สเก การ์โท ในท้องถิ่นของเธอ ก่อนจะย้ายไปฮัมบัวร์เกอร์ เอ็สเฟา ใน ค.ศ. 2007 กระทั่งเธอได้เข้าร่วมมัคเดอบัวร์เกอร์ เอ็ฟเอ็ฟเซ ใน ค.ศ. 2008 ซึ่งเธอเล่นในลีกระดับสามของเรกีโอนาลลีกา ที่มัคเดอบวร์ค ชุลท์ได้ลงเป็นตัวจริงและได้เลื่อนชั้นกับทีมของเธอสู่บุนเดิสลีการะดับสอง โดยเธอลงเล่นครบสองฤดูกาล ครั้นใน ค.ศ. 2011 ชุลท์เซ็นสัญญาสามปีกับทีมเอ็สเซ 07 บาทน็อยเอินอาร์ ในการแข่งบุนเดิสลีกา และใน ค.ศ. 2013 เธอเซ็นสัญญาสองปีกับเฟาเอ็ฟเอ็ล ว็อลฟส์บวร์ค ในการแข่งบุนเดิสลีกาและยูฟ่าแชมเปียนส์ลีก
บาจูกูรุง

บาจูกูรุง  เป็นชุดพื้นเมืองจากคาบสมุทรมลายู และมีการสวมใส่โดยผู้หญิงในบรูไน, อินโดนีเซีย, มาเลเซีย, สิงคโปร์ และภาคใต้ของไทย ชุดพื้นเมืองนี้เป็นชุดประจำชาติบรูไนและมาเลเซีย ในประเทศอินโดนีเซีย ถือเป็นหนึ่งในชุดพื้นเมืองที่พบมากในเกาะสุมาตรา ซึ่งหญิงเชื้อสายมลายูกับมีนังกาเบามักสวมใส่
ศัพทมูลวิทยา.
บาจูกูรุงเป็นชุดเดรสยาวแบบหลวม ประกอบด้วยเสื้อและกระโปรง ซึ่งมีความหมายโดยรวมว่า "ชุดปิด" ถึงแม้ว่าโดยทั่วไปบาจูกูรุงสามารถสวมใส่ได้ทั้งเพศชายและหญิง ในประเทศมาเลเซียช่วงปัจจุบัน ชุดสตรีมีชื่อเรียกว่าบาจูกูรุง ในขณะที่ชุดบุรุษมีชื่อว่าบาจูเมอลายู
ปราสาทคิตาโนโช

ปราสาทคิตาโนโช  เป็น"ฮิราฮิโระ" (ปราสาทบนที่ราบ) ที่ตั้งอยู่ในฟูกูอิ จังหวัดฟูกูอิ ประเทศญี่ปุ่น เนื่องจากปราสาทดำรงอยู่แค่แปดปี ทำให้มีบันทึกไม่กี่อันที่กล่าวถึงปราสาทนี้ กล่าวกันว่าปราสาทนี้สร้างโดยชิบาตะ คัตสึอิเอะใน ค.ศ. 1575
ปราสาทนี้ถูกเผาทำลายใน ค.ศ. 1583 หลังจากคัตสึอิเอะฆ่าโออิจิ ภรรยาของเขา แล้วทำการเซ็ปปูกุ หลังประสบความพ่ายแพ้ในยุทธการที่ชิซูงาตาเกะ มีการขุดพบฐานหินของปราสาทไม่กี่อัน และปัจจุบันเปิดให้สาธารณะเข้าชมได้
วัดนิโครธาราม (จังหวัดตรัง)

วัดนิโครธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทับเที่ยง อำเภอเมืองตรัง จังหวัดตรัง ปัจจุบันมีพระมหาสุวรรณ วิชฺชาธโร (ปธ.7) เป็นรักษาการเจ้าอาวาส
วัดนิโครธาราม หรือ วัดกุฎิใน ตั้งวัดเมื่อ พ.ศ. 2392 ในรัชสมัยพระบาทสมเด็จพระนั่งเกล้าเจ้าอยู่หัว เดิมวัดตั้งอยู่ที่โคกสูงกลางทุ่ง ชาวบ้านเรียกว่า วัดไทรขนุน ได้รับพระราชทานวิสุงคามสีมา เมื่อวันที่ 1 ธันวาคม พ.ศ. 2471 เขตวิสุงคามสีมา กว้าง 80 ยาว 112 เมตร วัดมีสำนักปฏิบัติธรรมที่ก่อตั้งมาตั้งแต่สมัยพระครูปัญญาวราภิยุต (ณรงค์ ฐิตสจฺโจ น.ธ.เอก ปธ.5) เป็นเจ้าอาวาส
อาคารเสนาสนะที่สำคัญ ได้แก่ อุโบสถสร้างด้วยคอนกรีตเสริมเหล็ก หลังคา 2 ชั้น อุโบสถกว้าง 9 เมตร ยาว 17 เมตร ศาลาการเปรียญเป็นอาคารคอนกรีต กว้าง 14 เมตร ยาว 26 เมตร กุฏิสงฆ์ 10 หลัง รูปหล่อพระพุทธเจ้าน้อยสร้างโดยดําริของพระครูเมธีวรวัฒน์ (พิเชษฐ โสภณจิตฺโต น.ธ.เอก ปธ.6) อดีตเจ้าอาวาส และปูชนียวัตถุต่างๆ พระประธานในอุโบสถเป็นพระพุทธชินราชจำลองสร้างด้วยทองสัมฤทธิ์ ปัจจุบันอุโบสถหลังเก่าได้ถูกรื้อถอน และสร้างขึ้นใหม่โดยดําริของพระมหาสุวรรณ วิชฺชาธโร (ปธ.7) รักษาการเจ้าอาวาส
มานิต มานะทัต

มานิต มานะทัต(อักษรโรมัน:) อดีตอธิบดีผู้พิพากษาศาลอุทธรณ์, ผู้ช่วยผู้พิพากษาศาลอุทธรณ์ ผู้พิพากษาหัวหน้าศาลจังหวัดสุราษฎร์ธานี
ประวัติ.
มานิต มานะทัต เกิดเมื่อวันที่ 2 ตุลาคม พ.ศ. 2463 เป็นบุตรคนที่สามของ นาย ช่วง นาง แปลก มานะทัต ศึกษาชั้นประถมที่ โรงเรียนวัดนาคซึ่งอยู่ใกล้บ้าน หลังจากจบชั้นของโรงเรียน ได้บรรพชาเป็นสามเณรที่วัดมหาธาตุและได้ศึกษาบาลีอยู่ 6 พรรษา จึงสอบได้เปรียณ 6 ประโยค และ ธรรมศึกษาชั้นเอก ต่อจากนั้นได้ลาสิกขาเข้าศึกษาในมหาวิทยาลัยธรรมศาสตร์ และในขนาดนั้นก็รับราชการไปด้วย และเมื่อมีสิทธิ์สอบผู้พิพากษาก็ได้สมัครสอบไล่ได้เมื่อปลายปี 2491 เป็นที่ 1 ของรุ่นและเป็นผู้พิพากษาตั้งแต่ พ.ศ. 2492 เป็นต้นมา
ประวัติการรับราชการ.
นายมานิต มานะทัต เริ่มรับราขการกระทรวงยุติธรรมระหว่างศึกษาอยู่ที่ มหาวิทยาลัยธรรมศาสตร์ ในตำแหน่ง เสมียนศาลฎีกา รองจ่าศาลอาญา และ จ่าศาลจังหวัดร้อยเอ็ด จนกระทั่งในปี 2483 ได้รับการแต่งตั้งเป็นผู้พิพากษาประจำกระทรวงยุติธรรม และได้ไปประจำการที่ จังหวัดกาฬสินธุ์ นครราชศรีมา ในปี 2506 ได้รับแต่งตั้งไปประจำการ ณ จังหวัดสุราษฎร์ธานีในตำแหน่งผู้พิพากษาหัวหน้าศาลจังหวัดสุราษฎร์ธานี และในปี 2507 นายมานิต ได้รับพระราขทานโปรดเกล้าเป็น ผู้ข่วยผู้พิพากษาศาลอุทธรณ์ และ อธิบดีผู้พิพากษาศาลอุทธรณ์ตามลำดับ
อนิจกรรม.
นายมานิต ถึงอนิจกรรมจากการป่วยเป็นมะเร็งในทรวงอก ในวัยที่ 9 มีนาคม 2512 สิริรวมอายุได้ 48 ปี 5 เดือน 7 วัน
Expression vector

expression vector หรือ expression construct ปกติเป็นพลาสมิดหรือไวรัสที่สร้างขึ้นเพื่อให้แสดงออกยีนในเซลล์
ในสาขา#เปลี่ยนทาง เวกเตอร์หรือพาหะเช่นนี้จะใช้ส่งยีนเข้าไปในเซลล์เป้าหมาย แล้วใช้กลไกของเซลล์เพื่อสังเคราะห์โปรตีนที่ยีนนั้นเข้ารหัสไว้
เป็น#เปลี่ยนทาง พื้นทางทางเทคโนโลยีชีวภาพในการผลิตโปรตีน
แบคทีเรีย "Escherichia coli" มักใช้เป็นเซลล์เป้าหมายเพื่อผลิตโปรตีน แต่ก็ใช้เซลล์ชนิดอื่น ๆ ได้เหมือนกัน
ตัวอย่างการใช้ expression vector ก็คือการผลิตอินซูลินที่ใช้รักษาโรคเบาหวาน
วัดร้องแง

วัดร้องแง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวรนคร อำเภอปัว จังหวัดน่าน
วัดร้องแงสร้างเมื่อประมาณ พ.ศ. 2310 โดยการนำของเจ้าหลวงเทพพญาเลน เจ้าช้างเผือกงาเขียว เดิมปกครองอยู่ที่เมืองลิน ในเขตปกครองของแคว้นสิบสองปันนา ซึ่งได้ถอยร่นลงมาตั้งถิ่นฐานบริเวณใกล้กับลำน้ำล่องแง มาตั้งเป็นหมู่บ้านตามชื่อลำน้ำ ต่อมาการเรียกผิดเพี้ยนไป จึงกลายเป็นบ้านร้องแง และเมื่อสร้างวัดจึงได้ใช้ชื่อหมู่บ้านเป็นชื่อวัดไปด้วย วัดได้รับพระราชทานวิสุงคามสีมาเมื่อวันที่ 10 มกราคม พ.ศ. 2470
วิหารเก่าศิลปะไทลื้อ ยังคงรักษารูปลักษณ์เดิมไว้ ขนาดยาว 8 ห้อง กว้าง 3 ห้อง ด้านหน้ามีมุขโถง หลังคาเป็นทรงจั่ว ผืนหลังคามีสองตับ ทอดเอนลาดคลุมต่ำ มุงด้วยแป้นเก็ดหรือกระเบื้องไม้ เครื่องบนของวิหารเป็นแบบที่เรียกว่า "โกม" คล้ายระบบ ขื่อม้าต่างไหม หน้าบันประดับด้วยไม้ฉลุลายก้านขด แกะสลักรูปเทพพนม แผงไม้ใต้หน้าจั่ว ที่เรียกว่า "โก่งคิ้ว" ประดับลายก้านขดและช้าง ส่วนหน้าจั่วปีกนกตกแต่งด้วยลายก้านขดแบบเดียวกัน หางหงษ์ทำด้วยไม้ แกะสลักเป็นรูปเศียรนาค หลังคามุงกระเบื้องไม้ เรียกว่า "แป้นเกล็ด" คันทวย หรือ นาคทัณฑ์ เป็นไม้ฉลุ แกะสลักเป็นรูปยักษ์ ลิง ครุฑ สัตว์หิมพานต์ ระบายสี เสาหลวงมี 2 แถว จำนวน 6 คู่ เสาเป็นไม้กลม ประดับหัวเสาด้วยบัวกลีบยาว โคนเสาส่วนหน้าทาสีน้ำตาลแดง ส่วนในทาสีฟ้า ตัวเสาเขียนลายทอง
ภายในวิหารมีบันไดแก้ว ธรรมมาสน์ ภาพจิตรกรรมฝาผนัง ด้านหลังฉากประธาน ด้านหน้าพระประธานมีธรรมาสน์บุษบก ด้านขวาขององค์พระมีหีบพระธรรม กับธรรมาสน์แบบกระทง ธรรมาสน์บุษบก ฐานเป็นปูนปั้น ตัวเรือนเป็นเครื่องไม้ ยอดเป็นปราสาทซ้อนชั้น
Expression cloning

Expression cloning เป็นเทคนิกการโคลนดีเอ็นเอที่ใช้ expression vector เพื่อสร้างคลังของโคลนดีเอ็นเอ โดยโคลนแต่ละตัวจะแสดงออกโปรตีนแค่อย่างเดียว
คลังการแสดงออกที่เรียกว่า expression library เช่นนี้ก็จะนำไปตรวจหาคุณสมบัติที่น่าสนใจ แล้วโคลนที่น่าสนใจก็จะดึงออกมาเพื่อวิเคราะห์ให้ละเอียดยิ่งขึ้น
ตัวอย่างก็คือ การใช้คลังการแสดงออกเพื่อแยกยีนที่ทำให้แบคทีเรียดื้อยาปฏิชีวนะ
Expression vector.
expression vector เป็น cloning vector ชนิดพิเศษที่โปรตีนส่งสัญญาณในการถอดรหัสและการแปลรหัสที่จำเป็นในการควบคุมการแสดงออกของยีนที่ต้องการจะรวมอยู่ในเวกเตอร์
ซึ่งโปรตีนที่ว่าอาจจะต้องสร้างขึ้น
เชิงอรรถและอ้างอิง.
<templatestyles src="Reflist/styles.css" />
วัดเมืองกาย (จังหวัดฉะเชิงเทรา)

วัดเมืองกาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพนมสารคาม อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 24 ไร่ ปัจจุบัน พระอธิการบุญจันทร์ ชุติธมโม เป็นเจ้าอาวาส
วัดเมืองกายตั้งเมื่อ พ.ศ. 2367 สันนิษฐานว่าผู้สร้างวัด คือ ชาวเวียงจันทน์ที่ได้อพยพมาอยู่ในประเทศไทยในรัชสมัยพระบาทสมเด็จพระนั่งเกล้าเจ้าอยู่หัว และตั้งชื่อตามวัดเดิมในเวียงจันทน์เพื่อระลึกถึงบ้านเมืองที่จากมา วัดได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2552
อาคารเสนาสนะที่สำคัญ ได้แก่ อุโบสถสร้างตามศิลปะแบบเวียงจันทน์ ได้รับการปฏิสังขรณ์มา 2 ครั้ง จึงเปลี่ยนรูปลักษณ์หลายอย่าง จิตรกรรมภายในอุโบสถเก่านั้นสันนิษฐานว่าน่าจะเขียนโดยช่างพื้นบ้านในสมัยพระบาทสมเด็จพระจุลจอมเกล้าเจ้าอยู่หัว โดยดูจากรูปแบบสถาปัตยกรรมและการแต่งกาย จิตรกรรมที่นี่ได้รับการอนุรักษ์มา 2 ครั้ง เมื่อ พ.ศ. 2531 และ 2557 ผนังบริเวณระดับเหนือหน้าต่างและประตูวาดรูปพระอดีตพุทธประทับนั่งในซุ้มเรือนแก้วพร้อมด้วยอัครสาวกซ้ายขวาไว้โดยรอบทั้ง 4 ด้าน ส่วนผนังที่อยู่ระหว่างประตูและหน้าต่างวาดพุทธประวัติ เวสสันดรชาดกและวิถีชีวิตชาวบ้าน แต่เหลือให้ชมเพียงแค่ 3 ด้าน ส่วนที่อยู่ด้านหลังพระประธานได้ถูกฉาบปูนทับไปหมดแล้วในการบูรณะครั้งแรกเพื่อเสริมความมั่นคงให้กับอาคาร เช่นเดียวกับภาพในระดับใต้หน้าต่างที่ถูกฉาบปูนทับไปหมดเช่นกัน ประธานคือ "หลวงพ่อแดง" มีอายุกว่า 200 ปี เป็นพระพุทธรูปประทับนั่งปางมารวิชัย ศิลปะอยุธยา ถึงต้นรัตนโกสินทร์
วัดโพธิ์ประสิทธิ์ (อำเภอมหาราช)

วัดโพธิ์ประสิทธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านนา อำเภอมหาราช จังหวัดพระนครศรีอยุธยา มีเนื้อที่ 46 ไร่ 44 ตารางวา เป็นที่ราบลุ่มน้ำท่วมถึง ปัจจุบัน พระครูโฆษิตกิตติคุณ เป็นเจ้าอาวาส
วัดโพธิ์ประสิทธิ์ เดิมชื่อ วัดโพลาว สร้างขึ้นราว พ.ศ. 2350 โดยชาวลาวเวียงที่อพยพมาจากเวียงจันทน์สมัยกรุงรัตนโกสินทร์ตอนต้น ไดรับพระราชทานวิสุงคามสีมาเมื่อวันที่ 25 เมษายน พ.ศ. 2458 ได้รับพระราชทานวิสุงคามสีมาครั้งหลังเมื่อวันที่ 8 กันยายน พ.ศ. 2531
อาคารเสนาสนะที่สำคัญได้แก่ อุโบสถกว้าง 6.50 เมตร ยาว 28 เมตร ศาลาการเปรียญกว้าง 18 เมตร ยาว 28 เมตร สร้างเมื่อ พ.ศ. 2468 หอสวดมนต์กว้าง 8 เมตร ยาว 20.50 เมตร กุฏิสงฆ์ จำนวน 7 หลัง เป็นอาคารไม้ทรงไทย ปูชนียวัตถุที่สำคัญ ได้แก่ พระประธานในอุโบสถ ปางสมาธิ ขนาดพระเพลา กว้าง 1.50 เมตร จำนวน 3 องค์ ที่หอสวดมนต์ประดิษฐานพระประธานปางมารวิชัย ขนาดพระเพลากว้าง 1.50 เมตร สร้างด้วยทองเหลือง
วัดโพธิ์ประสิทธิ์ (อำเภอลาดบัวหลวง)

วัดโพธิ์ประสิทธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระยาบันลือ อำเภอลาดบัวหลวง จังหวัดพระนครศรีอยุธยา ปัจจุบันพระครูอาทรพัฒนานุกิจ (สมชาย) ดำรงตำแหน่งเจ้าอาวาส
วัดดโพธิ์ประสิทธิ์ เดิมชื่อ วัดโพธิ์ประสิทธิ์ปิ่นทองหงสประภาสราษฎร์บูรณะ ต่อมาเปลี่ยนชื่อเหลือมาเป็น "วัดโพธิ์ประสิทธิ์" ตั้งวัดเมื่อวันที่ 18 มิถุนายน พ.ศ. 2516 ผู้ขออนุญาตสร้างวัด คือ นายทองใบ เนื่องเสวก ได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2521
วัดโพธิ์ประสิทธิ์มีอาคารเสนาสนะที่สำคัญ ได้แก่ อุโบสถ ศาลาการเปรียญสร้างด้วยคอนกรีต หอสวดมนต์ กุฏิสงฆ์เป็นอาคารครึ่ง ตึกครึ่งไม้ 2 ชั้นทรงปั้นหยา จำนวน 6 หลัง ศาลาท่าน้ำ ศาลาอเนกประสงค์ และภาพจิตรกรรมฝาผนัง มีเรื่องราวเกี่ยวกับพระเจ้าสิบชาติ พระเวสสันดรชาดก และพุทธประวัติ มีปูชนียวัตถุ ได้แก่ พระประธานในอุโบสถ
สโมสรฟุตบอลทรู แบงค็อก ยูไนเต็ดในฤดูกาล 2564–2565

ฤดูกาล 2564–2565 เป็นฤดูกาลที่ 11 ของ ทรู แบงค็อก ยูไนเต็ด ใน ไทยลีก ที่ได้ลงเล่นตั้งแต่ฤดูกาล 2552–2553 เป็นต้นมา และในฤดูกาล 2556, ได้มาใช้ในนามสโมสรว่า แบงค็อก ยูไนเต็ด.
นี่คือการเปลี่ยนแปลงชื่อของแบงค็อก ยูไนเต็ด.
กระชับมิตร.
กระชับมิตรก่อนเปิดฤดูกาล.
      ชนะ
      เสมอ
      แพ้
การแข่งขัน.
ไทยเอฟเอคัพ.
แมตช์.
      ชนะ
      เสมอ
      แพ้
มารีอา อาดึไลดึ ดึ บรากังซา

อิงฟังตามารีอา อาดึไลดึแห่งโปรตุเกส เจ้าหญิงแห่งบรากังซา  ประสูติเมื่อวันที่ 31 มกราคม 2455 เป็นพระธิดาพระองค์เล็กใน เจ้าชายมีแกล ดยุกแห่งบรากังซา และ เจ้าหญิงมาเรีย เทเรซาแห่งเลอเวินชไตน์-แวร์ทไฮม์-โรเซินแบร์ค พระชายาพระองค์ที่ 2 พระราชนัดดาใน พระเจ้ามีแกลแห่งโปรตุเกส เป็นพระปิตุจฉา (อาหญิง) ใน เจ้าชายดูวาร์ตึ ปียู ดยุกแห่งบรากังซา พระประมุขแห่งราชวงศ์โปรตุเกส พระองค์ปัจจุบัน ทรงเสกสมรสกับ ดร.นีโกลัสส์ ฟัน อูเวน มีพระบุตร 6 คน
มารีอา แอดิเลด เดอ บรากังซา สิ้นพระชนม์เมื่อวันที่ 24 กุมภาพันธ์ 2455 พระชันษา 100 ปี
ตำบลจอมปลวก

จอมปลวก เป็นตำบลในอำเภอบางคนที จังหวัดสมุทรสงคราม มีฐานะเป็นองค์การบริหารส่วนตำบล 
ที่ตั้งและอาณาเขต.
ตำบลจอมปลวกตั้งอยู่ทางทิศตะวันออกเฉียงเหนือของอำเภอบางคนที มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตำบลจอมปลวกอยู่ในเขตอำเภอบางคนที เป็นตำบลเก่าแก่ มีการปกครองในเขตพื้นที่ทั้งหมด 13 หมู่บ้าน ต่อมาในวันที่ 10 มิถุนายน พ.ศ. 2490 ได้แยกการปกครองหมู่ที่ 11, 12, 13 (ในขณะนั้น) ของตำบลจอมปลวก กับการปกครองหมู่ที่ 14, 15 ของตำบลกระดังงา จัดตั้งเป็นตำบลยายแพง และแยกการปกครองหมู่ที่ 8, 9, 10 (ในขณะนั้น) ของตำบลจอมปลวก กับการปกครองหมู่ที่ 9, 10 ของตำบลบางพรม จัดตั้งเป็นตำบลบางกระบือ ตำบลจอมปลวกจึงเหลือการปกครองในเขตตำบลทั้งหมด 7 หมู่บ้าน จนถึงปัจจุบัน 
ต่อมาได้มีการจัดตั้งสภาตำบลจอมปลวก ในวันที่ 22 พฤษภาคม พ.ศ. 2517 ก่อนที่ต่อมาสภาตำบลจอมปลวกได้รับการจัดตั้งเป็นองค์การบริหารส่วนตำบลจอมปลวก ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 25 ธันวาคม ปีเดียวกัน เป็นต้นมา
สำนักงานการบูรณะ

สำนักงานการบูรณะ (; โรมาจิ: "Fukkyō Chō"; : ฟุกโกโจ) เป็นหน่วยงานของรัฐบาลญี่ปุ่น ขึ้นตรงต่อคณะรัฐมนตรีญี่ปุ่น ที่จัดตั้งขึ้นในวันที่ 10 กุมภาพันธ์ พ.ศ. 2555 เพื่อประสานงานการบูรณะฟื้นฟูที่เกี่ยวข้องกับเหตุการณ์แผ่นดินไหวและคลื่นสึนามิในโทโฮกุ พ.ศ. 2554 และภัยพิบัตินิวเคลียร์ฟูกูชิมะแห่งที่หนึ่งแทนกองบัญชาการการบูรณะเนื่องจากแผ่นดินไหวครั้งใหญ่ในตะวันออกของญี่ปุ่นที่จัดตั้งขึ้นในวันที่ 24 มิถุนายน พ.ศ. 2554
ภารกิจ.
ภารกิจของหน่วยงานนี้มีดังนี้:
ภูมิหลังและหน้าที่.
สำนักงานการบูรณะถูกจัดตั้งขึ้นเพื่อแทนที่ กองบัญชาการการบูรณะเนื่องจากเหตุแผ่นดินไหวครั้งใหญ่ในตะวันออกของญี่ปุ่น สำนักงานการบูรณะในขณะนั้นนำโดย นายกรัฐมนตรีโยชิฮิโกะ โนดะ ซึ่งเขาได้รับหน้าที่ดังกล่าวเพื่อสร้างความแข็งแรงของผู้บริหารระดับสูง ทัตสึฮิโระ ฮิราโนะ เป็นรัฐมนตรีการจัดการภัยพิบัติคนแรกก่อนถูกแทนที่โดยโอซามุ ฟูจิมูระในวันที่ 4 มิถุนายน พ.ศ. 2555 ถึงแม้ว่าสำนักงานการบูรณะนั้นไม่ได้เป็นส่วนหนึ่งของสำนักงานเลขาธิการคณะรัฐมนตรี แต่สำนักงานการบูรณะมีอำนาจเหนือกระทรวงอื่น ๆ จากการคาดการณ์แล้ว การบูรณะจัดเสร็จสิ้นภายใน 10 ปีนับตั้งแต่ภัยพิบัติเกิดขึ้น ซึ่งจะยุบสำนักงานการบูรณะลง แต่หลังจากการตัดสินใจของคณะรัฐมนตรีในวันที่ 20 ธันวาคม พ.ศ. 2562 ได้มีการออกแนวนโยบายยุคการบูรณะและการฟื้นฟู (Basic Guidelines on Reconstruction and Revitalization) ซึ่งจะขยายกรอบเวลาการบูรณะและฟื้นฟูอีก 10 ปี (จนถึงปีงบประมาณ พ.ศ. 2573) ส่งผลให้สำนักงานฯ ยังคงดำเนินกิจการของตนเองต่อจนกว่าจะหมดวาระของกรอบเวลาดังกล่าว
สำนักงานการบูรณะมีสำนักงานส่วนภูมิภาค 3 แห่งใน จังหวัดอิวาเตะ จังหวัดมิยางิ และจังหวัดฟูกูชิมะ อีกทั้งยังมีสำนักงานส่วนภูมิภาคขนาดเล็กในเมืองฮาจิโนเฮะ จังหวัดอาโอโมริ และเมืองมิโตะ จังหวัดอิบารากิ นอกจากนี้สำนักงานการบูรณะยังสร้างความสัมพันธ์ระหว่างธุรกิจในประเทศญี่ปุ่นเพื่อฟื้นฟูกิจกรรมทางเศรษฐกิจในพื้นที่ภูมิภาคโทโฮกุที่ได้รับผลกระทบจากแผ่นดินไหว คลื่นสึนามิ และภัยพิบัตินิวเคลียร์ สำนักงานการบูรณะ สมาพันธ์ธุรกิจญี่ปุ่น สมาคมผู้บริหารบริษัทญี่ปุ่น และหอการค้าและอุตสาหกรรมญี่ปุ่น ได้ร่วมกันจัดตั้งสภาการออกแบบบูรณะเพื่อตอบโต้ต่อแผ่นดินไหวครั้งใหญ่ในตะวันออกของญี่ปุ่น
ส่วนราชการ.
สำนักงานการบูรณะ (; โรมาจิ: "Fukkōcho")
การวิจารณ์.
การก่อตั้งสำนักงานการบูรณะได้รับข้อวิพากย์วิจารณ์ทั้งการก่อตั้งที่ช้า และสถานที่ที่ตั้งของสำนักงาน ผู้พำนักอาศัยและข้าราชการในภูมิภาคที่ได้รับผลกระทบจากภัยพิบัติ โดยอย่างยิ่ง ยูเฮ ซาโต ผู้ว่าราชการจังหวัดฟูกูชิมะได้กล่าวถึงความเฉื่อยช้าในการจัดตั้งสำนักงานฯ:
<templatestyles src="แม่แบบ:คำพูด/style.css" />ในมุมมองของผู้ประสบภัย ผมคงต้องตั้งคำถามจริง ๆ ว่า "พวกเขาสามารถจัดตั้งสำนักงานฯ ได้เร็วกว่านี้หรือไม่"
การตรากฎหมายการจัดตั้งสำนักงานการบูรณะในรัฐสภาญี่ปุ่นนั้นถูกชลอลงสืบเนื่องจากการลาออกของนายกรัฐมนตรีนาโอโตะ คังในเดือนกันยายน พ.ศ. 2554 ทำให้การจัดต้ังสำนักงานฯ ถูกเลื่อนไปจนถึงเดือนกุมภาพันธ์ พ.ศ. 2555 โดยที่นาโอโตะทราบถึงการบริหารงาน และควบคุมภัยพิบัติในวันที่ 3 มีนาคม พ.ศ. 2554 ที่ช้าและให้คำมั่นสัญญาว่าจะเร่งดำเนินการฟื้นฟูอย่างเร็วที่สุด ผู้พักอาศัยที่ถูกอพยพจากคลื่นสึนามิไคัคัดค้านแผนการก่อสร้างเมืองในจุดที่สูงขึ้น และห่างออกจากชายฝั่งมากขึ้นของสำนักงานการบูรณะ เพราะเห็นว่าเป็นการตัดขาดการเชื่อมต่อระหว่างรัฐบาลกลางและประชากรในภูมิภาคโทโฮกุ ซึ่งหลังจากการตรวจสอบโครงการในขั้นต้นต่าง ๆ สำนักงานการบูรณะได้อนุมัติโครงการจำนวนมากในรอบที่สองของการตรวจสอบในเดือนพฤษภาคม พ.ศ. 2555 รวมถึงกองทุนการปรับปรุงเมืองและเกษตรกรรม
วัดยางมณี (อำเภอโพธิ์ทอง)

วัดยางมณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน้อย ในตำบลองครักษ์ อำเภอโพธิ์ทอง จังหวัดอ่างทอง
วัดยางทองตั้งวัดเมื่อ พ.ศ. 2472 แต่เดิมเป็นวัดร้าง ต่อมาขุนเชื้อประศาสน์ได้ทำการบูรณปฏิสังขรณ์และมีพระอินเป็นเจ้าอาวาสรูปแรกหลังบูรณะในระยะแรก วัดได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508 ด้านการศึกษาทางวัดได้เปิดสอนโรงเรียนพระปริยัติธรรมแผนกธรรมเมื่อ พ.ศ. 2510 และให้ทางราชการตั้งโรงเรียนประถมศึกษาในที่ดินของวัดจำนวน 4 ไร่ และได้สร้างศาลาการเปรียญขึ้นอีก 1 หลัง
อาคารเสนาสนะที่สำคัญ ได้แก่ อุโบสถ ศาลาการเปรียญ หอสวดมนต์ วิหารหลวงพ่อขาว-หลวงพ่อดำ กุฏิสงฆ์ วิหาร ศาลาบำเพ็ญกุศล ศาลาอเนกประสงค์ หอระฆัง หอกลอง ปูชนียวัตถุที่สำคัญ ได้แก่ พระประธานประจำอุโบสถ ปางมาวิชัย สร้างเมื่อ พ.ศ. 2509 พระประธานประจำศาลาการเปรียญ ปางมารวิชัย สร้างเมื่อ พ.ศ. 2500
วัดมีวัตถุมงคลที่สร้างโดยหลวงปู่เชื้อ ตุฏฐสีโล เช่น สิงห์แกะ พระสมเด็จตาผ้าขาวลอยน้ำ มีดหมอขนาดต่าง ๆ
วัดโพธิ์ราม

วัดโพธิ์ราม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางระมาด เขตตลิ่งชัน กรุงเทพมหานคร มีเนื้อที่อยู่ราว 6 ไร่เศษ
วัดโพธิ์รามหรือเดิมเรียกว่า วัดโคกโพธิ์ราม เคยพบหลักฐานทางโบราณคดีที่เก่าถึงสมัยอยุธยาจำพวกเครื่องปั้นดินเผาจากแหล่งเตาบ้านบางปูน-แม่น้ำน้อยสมัยอยุธยา ผู้สูงวัยเล่าว่า บริเวณที่ตั้งวัดเรียกว่า "โคกวัด" เพราะแถวนี้พื้นสูงกว่าบริเวณรอบ ๆ กับมีต้นตาลขึ้นอยู่กลางต้นโพธิ์ใหญ่ จนราว พ.ศ. 2500 นายแช่มและนางแช่ม (สองสามีภรรยาชื่อเดียวกัน) เข้ามาใช้เป็นพื้นที่ทำนาอยู่หลายปี ชาวบ้านมักนิมนต์พระมาฉันเพลที่โคกวัดแห่งนี้ จนราว พ.ศ. 2535 ชาวบ้านขอให้พระอาจารย์ทองใบ ถานฑตฺโต จากวัดอินทราวาส (วัดประดู่) มาอยู่ที่วัดร้างแห่งนี้ ต่อมาท่านและชาวบ้านได้ร่วมกันสร้างเป็นสำนักสงฆ์เมื่อราว พ.ศ. 2536 เมื่อจะตั้งเป็นวัดจึงทราบจากสำนักงานพระพุทธศาสนาแห่งชาติและสอบถามคนเฒ่าคนแก่เพิ่มเติมว่า เดิมบริเวณนี้เป็นที่ตั้งของ "วัดโพธิราม" ซึ่งสร้างขึ้นในสมัยปลายกรุงศรีอยุธยาหรือต้นกรุงธนบุรี และเชื่อว่าพระเจ้าตากสินมหาราชทรงนำทัพผ่านมาพัก ณ ลานโพธิ์บริเวณนี้และได้สร้างเป็นวัดขึ้น ต่อมาเมื่อวันที่ 7 สิงหาคม พ.ศ. 2539 กระทรวงศึกษาธิการประกาศยุบเลิกวัดโพธิ์ราม
ต่อมาได้ตั้งเป็นสำนักสงฆ์อีกครั้ง โดยสร้างศาลาการเปรียญคอนกรีตสองชั้น (สร้างเสร็จใน พ.ศ. 2549) กุฏิสงฆ์ เรือนไม้สองชั้นอีก 3 หลัง ในช่วงที่เป็นวัดร้าง ที่ดินของวัดได้กลายเป็นสาธารณสมบัติกลางซึ่งมีกรมการศาสนาเป็นผู้ดูแลผลประโยชน์ และสมัยหนึ่งได้ให้กรรมสิทธิ์บุคคลครอบครอง ทำให้เกิดปัญหาความขัดแย้งด้านที่ดิน อีกทั้งทางเข้าวัดยังต้องผ่านที่ดินส่วนบุคคลอีกสามราย คือ หมู่บ้านเบลวีเดียร์ หมู่บ้านอบอุ่น และที่ดินของเอกชน อย่างไรก็ตาม พระครูปลัดสุชิน ฐิตปุญฺโญ ก็ได้รับอนุญาตให้สร้างวัดขึ้นใหม่บนที่ดินนั้น และเมื่อวันที่ 31 พฤษภาคม พ.ศ. 2564 สำนักงานพระพุทธศาสนาแห่งชาติได้ประกาศตั้งเป็นวัดโดยใช้ชื่อว่า "วัดโพธิ์ราม"
ภายในวัดมีศาลตาปู่ยายปู่ที่โคนโพธิ์ใหญ่ สร้างเมื่อ 2 กันยายน พ.ศ. 2536 ด้านในมีรูปปั้นตายาย ซึ่งเชื่อกันว่าเป็นวิญญาณที่สิงสถิตอยู่ในบริเวณนี้และเคยติดต่อกับพระอาจารย์ทองใบทางญาณ
มี่นกู้น

มี่นกู้น  เป็นเมืองหนึ่งในจังหวัดซะไกง์ของภาคซะไกง์ ทางตะวันตกเฉียงเหนือของประเทศพม่า ตั้งอยู่ห่างจากมัณฑะเลย์ไปทางทิศเหนือตามแม่น้ำอิรวดีประมาณ 11 กิโลเมตร แหล่งท่องเที่ยวหลักของเมืองได้แก่ โบราณสถานมี่นกู้นปะโท่ดอจี้และเจดีย์ซีน-พยูแม
อับดุลมุอ์มิน

อับดุลมุอ์มิน (พระนามเต็ม: อะบูมุฮัมมัด อับดุลมุอ์มิน อิบน์ อะลี อิบน์ อัลวี อิบน์ ยะอ์ลา อัลกูมี; ประมาณ ค.ศ. 1094–1163) เป็นสมาชิกคนสำคัญของขบวนการอัลโมฮาด ถึงแม้ว่าขบวนการนี้ก่อตั้งโดยอิบน์ ตูมัรต์ อับดุลมุอ์มินเป็นผู้ก่อตั้งราชวงศ์อัลโมฮาดและสร้างอาณาจักรนี้ขึ้น พระองค์กลายเป็นเคาะลีฟะฮ์องค์แรกแห่งรัฐเคาะลีฟะฮ์อัลโมฮาดใน ค.ศ. 1133 หลังอิบน์ ตูมัรต์ ผู้ก่อตั้งขบวนการเสียชีวิตใน ค.ศ. 1130 และครองราชย์จนสวรรคตใน ค.ศ. 1163 อับดุลมุอ์มินนำหลักคำสอนลัทธิอัลโมฮาดมาใช้และเอาชนะอัลโมราวิดที่โมร็อกโกในปัจจุบัน และขยายอำนาจไปทั่วอัลอันดะลุส (ในคาบสมุทรไอบีเรีย) และไปไกลถึงตูนิสในอิฟรีกียะฮ์ (ปัจจุบันอยู่ในประเทศตูนีเซีย) ทำให้อัลมัฆริบในแอฟริกาเหนือและอัลอันดะลุสในยุโรปอยู่ภายใต้ลัทธิและรัฐบาลเดียวกัน
วัดคลองน้ำเจ็ด

วัดคลองน้ำเจ็ด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทับเที่ยง อำเภอเมืองตรัง จังหวัดตรัง พื้นที่ตั้งวัดเป็นที่ราบลุ่มมีคลองล้อมรอบ มีเนื้อที่ 7 ไร่ 3.6 ตารางวา ปัจจุบันมีพระครูธรรมจักรศีลคุณ เป็นเจ้าอาวาส
วัดคลองน้ำเจ็ดสร้างเมื่อวันที่ 5 เมษายน พ.ศ. 2320 วัดได้รับพระราชทานวิสุงคามสีมาเมื่อ พ.ศ. 2450 เจ้าอาวาสรูปแรกคือ พระขาว วัดยังเป็นที่ตั้งศูนย์อบรมเด็กก่อนเกณฑ์ในวัด ศูนย์ศึกษาพระพุทธศาสนาวันอาทิตย์ ปูชนียวัตถุที่สำคัญ คือ พระพุทธรูปหินอ่อน จากประเทศพม่า ขนาดพระเพลากว้าง 1 ศอก 2 องค์ ประดิษฐานอยู่ในศาลาการเปรียญ
พระครูโอภาสวุฒิคุณ (หลวงพ่อแสง) เป็นพระเกจิอาจารย์ชื่อดังสายปักษ์ใต้ที่ชาวเมืองตรังให้ความเลื่อมใสศรัทธาทั้งชาวไทย มาเลเซีย และสิงคโปร์ มากราบนมัสการไม่เคยขาด ในสมัยที่ท่านยังมีชีวิตอยู่นั้น ชาวบ้านและลูกศิษย์ที่เคารพนับถือมักจะมาขอปิดทองที่ตัวท่านอยู่เสมอ ผู้มาขอเอาทองที่ปิดที่ตัวท่านนำไปเก็บไว้เพื่อสักการบูชา
ตำบลบ้านเก่า (อำเภอเมืองกาญจนบุรี)

บ้านเก่า เป็นตำบลในอำเภอเมืองกาญจนบุรี จังหวัดกาญจนบุรี เดิมเป็นหมู่บ้านที่ 4–5, 8–10 ในเขตตำบลจรเข้เผือก (ปัจจุบันขึ้นกับอำเภอด่านมะขามเตี้ย) แยกออกมาตั้งเป็นตำบลในปี พ.ศ. 2516 แบ่งออกเป็น 15 หมู่บ้าน ใน พ.ศ. 2564 ตำบลนี้มีประชากร 16,158 คน ในปี พ.ศ. 2566 นาย ประสาน สงวนพันธ์ เป็นนายกองค์การบริหารส่วนตำบล
ภูมิศาสตร์.
ตำบลบ้านเก่าตั้งอยู่ในพื้นที่ภูเขาของเทือกเขาตะนาวศรีใกล้กับชายแดนประเทศพม่า คาดกันว่าด่านพุน้ำร้อนจะมีความสำคัญมากขึ้นถ้าแผนโครงการท่าเรือน้ำลึกทวายยังคงดำเนินการต่อ ซึ่งครอบคลุมถึงทางหลวงที่เชื่อมระหว่างกรุงเทพมหานครกับท่าเรือดังกล่าว
ประวัติ.
มีหลักฐานทางโบราณคดียุคหินใหม่หลายแห่งพบบนเนินบ้านเก่า โดยพบที่ฝังศพมนุษย์หลายคน และสิ่งประดิษฐ์ที่สร้างขึ้นระหว่าง 200 ถึง 1300 ปีก่อนคริสต์ศักราช ของบางส่วนถูกรักษาในพิพิธภัณฑ์ขนาดเล็กที่หมู่บ้านบ้านเก่า
เขตการปกครอง.
หมู่บ้าน.
ตำบลบ้านเก่าแบ่งการปกครองออกเป็น 15 หมู่บ้าน ดังนี้
องค์กรปกครองส่วนท้องถิ่น.
พื้นที่ทั้งหมดของตำบลบริหารโดย องค์การบริหารส่วนตำบลบ้านเก่า
วัดถ้ำปลา (จังหวัดเชียงราย)

วัดถ้ำปลา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโป่งงาม อำเภอแม่สาย จังหวัดเชียงราย อยู่ติดกับถ้ำเสาหินพญานาค อ่างเก็บน้ำขนาดใหญ่
วัดถ้ำปลา หรือ วัดพุทธสถานถ้ำปลา สร้างเมื่อ พ.ศ. 2482 วัดมีถ้ำปลามีลักษณะเป็นนลำธารเล็ก ๆ ไหลออกจากใต้ภูเขาหินปูน ไหลทะลุผ่านภูเขาหลายเส้นทางโดยไหลออกทางหน้าปากถ้ำด้านทิศตะวันออกสายน้ำ ถ้ำมีความกว้างระมาณ 2.50 เมตร สูงประมาณ 1.50 เมตร น้ำลึกประมาณ 0.50 เมตร ภายในมีพระพุทธรูปศิลปะพม่า สร้างขึ้นโดยพระภิกษุชาวพม่า ประชาชนทั่วไปเรียกว่า "พระทรงเครื่อง" ปากถ้ำมีก้อนหินขนาดใหญ่ 3 ก้อน และลำธารที่น้ำไหลออกมานี้มีความลึก ประมาณ 3 เมตร
ต่อมาประมาณ พ.ศ 2526 พระสงฆ์ที่จำพรรษา ชื่อ พระสาม ซึ่งตาบอดทั้ง 2 ข้าง ได้ปรับปรุงและบูรณะปฏิสังขรณ์ โดยขุดลอกขยายบริเวณปากถ้ำและปรับก้อนหินให้เป็นบันไดทางเข้าถ้ำ บริเวณที่ต่อเนื่องกับเปลวปล่องฟ้าซึ่งอยู่ทางด้านทิศใต้
อาคารเสนาสนะประกอบด้วย วิหาร กุฎิสงฆ์ ศาลา และโรงครัว ปูชนียวัตถุมีพระพุทธรูป 2 องค์ และเจดีย์ 1 องค์
วัดพระบวช

วัดพระบวช เป็นโบราณสถานตั้งอยู่ตรงข้ามวัดมุงเมืองในตำบลเวียง อำเภอเชียงแสน จังหวัดเชียงราย สันนิษฐานว่าแต่เดิมเป็นวัดเดียวกันกับวัดมุงเมือง
ประวัติ.
วัดพระบวชปรากฏอยู่ในพงศาวดารภาคที่ 61 ระบุว่าสร้างโดยพญากือนา เมื่อประมาณ พ.ศ. 1889 กล่าวว่า "...ส่วนว่าพระยาผายูตนพ่อนั้น ท่านก็ลงไปกินเมืองเชียงใหม่ ในศักราช 708 ตัวปีเมิงไค้ เดือน 6 เพ็ญ วันพุธ มหามูลศรัทธาพระราชเจ้ากือนาสร้างเจดีย์และวิหารพระพุทธรูปพระบวช กลางเวียงไชยบุรีเชียงแสนที่นั่นแล้ว ก็ฉลองทำบุญให้ทานบริบูรณ์ในวันนั้นแล" ส่วนในพงศาวดารโยนกระบุว่า "ราว พ.ศ. 2260 ได้เกิดน้ำท่วมเมืองเชียงแสนครั้งใหญ่ วัดพระบวชจึงทรุดจมดินลงไปตั้งแต่บัดนี้"
ชื่อวัดพระบวชได้รับการตั้งชื่อขึ้งภายหลังสมัยที่มีการกำหนดชื่อโบราณสถานเมืองเชียงแสน ได้ชื่อมาจาก ประชุมพงศาวดารภาคที่ 61
สิ่งก่อสร้าง.
สิ่งก่อสร้างได้แก่ วิหารกว้าง 13 เมตร ยาว 20 เมตร หันหน้าไปทางทิศตะวันออก ภายในมีฐานชุกชีประดิษฐานพระพุทธรูปปูนปั้น 
เจดีย์ทรงกลมแบบพุกาม ก่ออิฐถือปูนน่าจะสร้างราวพุทธศตวรรษที่ 20 เจดีย์องค์นี้ก่อหุ้มเจดีย์อีกองค์หนึ่งไว้ภายใน เจดีย์องค์นอกสร้างหุ้มเจดีย์องค์เดิมราวปลายพุทธศตวรรษที่ 20 หรือต้นพุทธศตวรรษที่ 21 ฐานเป็นฐานเขียง 3 ฐานรูปสี่เหลี่ยมจัตุรัส ชั้นล่างสุดกว้างด้านละ 8 เมตร รองรับชุดฐานบัว 2 ฐานซ้อนกันในผังยกเก็จแบบล้านนา เหนือขึ้นไปเป็นส่วนรองรับองค์ระฆังเป็นชุดฐานบัว 3 ฐาน ประดับลูกแก้วอกไก่ฐานละ 2 เส้น องค์ระฆังทรงกลมขนาดเล็ก มีบัลลังก์สี่เหลี่ยมย่อมุมไม้สิบสอง ก้านฉัตร บัวฝาละมรรองรับปล้องไฉนแต่ปลียอดหายไป เจดีย์องค์ในเป็นเจดีย์ทรงปราสาทยอด มีเรือนธาตุตั้งอยู่ค่อนข้างต่ำ รองรับไว้ด้วยฐานเขียงเตี้ย ๆ มีซุ้มจระนำประดิษฐานพระพุทธรูปทั้ง 4 ด้าน
กระทรวงยุติธรรม (ญี่ปุ่น)

กระทรวงยุติธรรม (; โรมาจิ: "Hōmusho") เป็นกระทรวงที่ระดับคณะรัฐมนตรีในรัฐบาลญี่ปุ่น มีอำนาจหน้าที่เกี่ยวข้องกับระบบตุลาการ การให้บริการด้านราชทัณฑ์ และการจดทะเบียนครัวเรือน ทรัพย์สิน และบรรษัท นอกจากนี้ยังเป็นผู้แทนตามกฎหมายของรัฐบาล
กระทรวงยุติธรรมตั้งขึ้นใน ค.ศ. 1871 ในชื่อ กระทรวงตุลาการ (; โรมาจิ: "Shihōsho") ชื่อในปัจจุบันได้รับมาจากรัฐธรรมนูญแห่งญี่ปุ่นช่วงหลังสงครามโลกครั้งที่สองใน ค.ศ. 1952 มีอำนาจหน้าที่บริหารระบบตุลาการและระบบการลงโทษในญี่ปุ่น นอกจากนี้ยังเป็นตัวแทนของรัฐบาลญี่ปุ่นในการฟ้องร้องคดี อีกทั้งยังมีหน้าที่ในการจดทะเบียนครัวเรือน คนต่างด้าวที่พำนักในประเทศ อสังหาริมทรัพย์ และบรรษัท
โครงสร้าง.
กระทรวงยุติธรรมมีเขตอำนาจในการควบคุมคณะกรรมการการสอบเนติบัณฑิตแห่งชาติ คณะกรรมการตรวจสอบความปลอดภัยสาธารณะ และสำนักข่าวกรองความมั่นคงสาธารณะ ถึงแม้ว่าสำนักงานอัยการเป็นส่วนราชการหนึ่งของกระทรวงยุติธรรม แต่รัฐมนตรีว่าการกระทรวงยุติธรรมไม่มีเขตอำนาจในสำนักงานอัยการแต่อย่างใด
วันที่ 1 เมษายน ค.ศ. 2019 มีการจัดตั้งสำนักงานบริการการเข้าเมือง (; โรมาจิ: "Shūnyūgoku Zairyō Kanri Chō"; อังกฤษ: Immigration Services Agency) โดยมีกระทรวงยุติธรรมเป็นหน่วยงานกำกับดูแล
ส่วนราชการ.
กระทรวงยุติธรรม (; โรมาจิ: "Hōmusho")
พิพิธภัณฑ์วัฒนธรรมโลก

พิพิธภัณฑ์วัฒนธรรมโลก  เปิดให้สาธารณชนได้เข้าชม ณ เมืองกอเทนเบิร์ก ประเทศสวีเดน ใน พ.ศ. 2547 เป็นส่วนหนึ่งของหน่วยงานรัฐในชื่อ พิพิธภัณฑ์วัฒนธรรมโลกแห่งชาติสวีเดน ซึ่งประกอบไปด้วยพิพิธภัณฑ์ 4 แห่งภายใต้หน่วยงานดังกล่าว ได้แก่ พิพิธภัณฑ์วัฒนธรรมโลก พิพิธภัณฑ์ชาติพันธุ์วรรณนา พิพิธภัณฑ์โบราณวัตถุเอเชียตะวันออก และพิพิธภัณฑ์เมดิเตอร์เรเนียน
นิทรรศการและสิ่งของสะสมต่าง ๆ ในพิพิธภัณฑ์แห่งนี้ได้รับการสานต่อจากพิพิธภัณฑ์ชาติพันธุ์วรรณนาแห่งเมืองกอเทนเบิร์กซึ่งปิดตัวไปใน พ.ศ. 2543 จุดประสงค์คือการถ่ายทอดเรื่องราวของวัฒนธรรมต่าง ๆ จากแต่ละมุมโลกผ่านมุมมองจากศาสตร์และวิทยาการหลากหลายสาขา อาคารพิพิธภัณฑ์ตั้งอยู่ใกล้กับศูนย์การเรียนรู้วิทยาศาสตร์ยูนิเวิร์สซัมและสวนสนุกลิสแบร์ และตั้งอยู่ใกล้กับถนนคูสแวเก็น พิพิธภัณฑ์แห่งนี้ถ่ายทอดแนวคิดเกี่ยวกับพิพิธภัณฑ์โลกผ่านความคิดสร้างสรรค์ แฝงไปด้วยพลวัต ผ่านการเล่าเรื่องแบบทั้งปลายเปิดและเปิดกว้าง ในขณะเดียวกัน หลากหลายวัฒนธรรมขับเคลื่อนซึ่งกันและกันและยังมีความคล้ายคลึงกัน วัฒนธรรมโลกไม่เพียงแต่สื่อสาร แลกเปลี่ยน และพึ่งพาซึ่งกันและกัน แต่ยังมีลักษณะจำเพาะ เป็นรูปธรรม และมีความโดดเด่นเฉพาะตัวในแต่ละวัฒนธรรม
นิทรรศการถาวรในพิพิธภัณฑ์นำเสนอประวัติศาสตร์ผ่านมุมมองโลกและสนับสนุนให้เยาวชนตั้งคำถามว่ามนุษย์จะอยู่ร่วมกันได้อย่างไรบนโลกใบนี้ โครงการและกิจกรรมต่าง ๆ สะท้อนประเด็นร่วมสมัยที่กำลังเกิดขึ้นในปัจจุบันและยังมีพื้นที่สำหรับงานฝีมือ การประชุมเชิงปฏิบัติการ การเต้น ดนตรี และเทศกาลต่าง ๆ
พิพิธภัณฑ์วัฒนธรรมโลกแห่งชาติ สวีเดน ได้รับการขนานนามว่าเป็นพิพิธภัณฑ์แห่งปี พ.ศ. 2552 ในฐานะพิพิธภัณฑ์ที่ลงทุนกับเยาวชนและจัดกิจกรรมที่ก่อให้เกิดการพูดคุยเกี่ยวกับประเด็นในสังคมอย่างต่อเนื่อง
สถาปัตยกรรม.
อาคารปูนเรือนกระจกแห่งนี้ตั้งอยู่บนเนินที่ขึ้นไปสู่สวนสนุกลิสแบร์ อาคารมีลักษณะสวยงาม กะทัดรัด ตามแบบสถาปัตยกรรมสมัยใหม่ ด้วยความสูงถึง 4 ชั้นจึงทำให้ผู้มาเยี่ยมชมมองเห็นภูเขาและป่าไม้ได้จากในตัวอาคาร อาคารนิทรรศการซึ่งหันหน้าออกไปทางถนนเซอดราเป็นส่วนที่ถูกเปิดให้เยี่ยมชมเฉพาะกลุ่ม ชั้นบนของอาคารลอยตัวอยู่สูงกว่าทางเท้าอยู่ 5 เมตร หน้าต่างขนาดใหญ่ที่ทอดตัวยาวลงมาขนาบอาคารทำให้ผู้ที่เดินผ่านมองเข้ามาเห็นห้องนิทรรศการที่ใหญ่ที่สุดของพิพิธภัณฑ์
สถาปนิกผู้ออกแบบพิพิธภัณฑ์แห่งนี้ได้รับการคัดเลิกผ่านการแข่งขันนานาชาติ สถาปนิกดังกล่าวคือเซซีล บรีซัก และเอดการ์ กอนซาเลซ คู่รักชาวฝรั่งเศสและคิวบาแห่งบริษัทสถาปัตยกรรมบรีซักกอนซาเลซ
ในเดือนธันวาคม พ.ศ. 2563 กลุ่มต่อต้านสถาปัตยกรรมสมัยใหม่ได้ลงคะแนนให้อาคารดังกล่าวเป็นอาคารที่น่าเกลียดอันดับ 12 ในเมืองกอเทนเบิร์ก ประเทศสวีเดน
ประเด็นถกเถียง.
ในเดือนกุมภาพันธ์ พ.ศ. 2548 พิพิธภัณฑ์แห่งนี้ได้นำภาพวาด "ฉากรัก" ("แซนดามูร์") โดยลูซลา ดาราบรี ออกจากนิทรรศการ ภาพวาดนี้เป็นส่วนหนึ่งของนิทรรศการชั่วคราวซึ่งเกี่ยวกับเอชไอวีและเอดส์ โดยแสดงภาพชายและหญิงขณะกำลังมีเพศสัมพันธ์กัน ศิลปินและภัณฑารักษ์ได้รับคำขู่เอาชีวิตจากกลุ่มมุสลิมที่ไม่พอใจเกี่ยวกับประโยคตรงหัวมุมของภาพวาดที่ถูกหยิบยกมาจากคัมภีร์กุรอาน ข้อความขู่เข็ญข้อความหนึ่งบอกให้ศิลปิน "เรียนรู้จากเนเธอร์แลนด์" ซึ่งอ้างอิงถึงกรณีฆาตกรรมของฟัน โคค และการข่มขู่ฮีร์ซี อาลี
นักดนตรีตาบอด

นักดนตรีตาบอด เป็นนักร้องหรือนักบรรเลง หรือในบางกรณีเป็นนักร้อง-ผู้ร้องร่วม ที่ตาบอดโดยนิตินัย
แหล่งที่มา.
ในอดีต นักดนตรีตาบอดหลายคน รวมทั้งนักดนตรีที่มีชื่อเสียงที่สุดบางคน ได้แสดงโดยไม่ได้รับประโยชน์จากการสอนอย่างเป็นทางการ เนื่องจากการสอนดังกล่าวอาศัยโน้ตดนตรีที่เขียนสำหรับคนที่มองเห็นได้อย่างกว้างขวาง อย่างไรก็ตาม ปัจจุบันมีแหล่งข้อมูลจำนวนมากสำหรับนักดนตรีตาบอดที่ต้องการเรียนรู้ทฤษฎีดนตรีตะวันตกและโน้ตคลาสสิก ทั้งนี้ หลุยส์ เบรลล์ ชายผู้สร้างอักษรเบรลล์สำหรับคนตาบอด ได้สร้างระบบโน้ตคลาสสิกสำหรับคนตาบอดที่เรียกว่าดนตรีอักษรเบรลล์ ระบบนี้ช่วยให้คนตาบอดสามารถอ่านและเขียนเพลงได้อย่างที่ตาเห็น ซึ่งการเก็บรวบรวมโน้ตดนตรีอักษรเบรลล์ที่ใหญ่ที่สุดตั้งอยู่ที่หอสมุดรัฐสภา ในวอชิงตัน ดี.ซี. ส่วนนอกสหรัฐ การเก็บรวบรวมโน้ตดนตรีอักษรเบรลล์ที่ใหญ่ที่สุดจะได้รับการเก็บไว้ที่หอสมุดแห่งชาติเพื่อคนตาบอดในประเทศอังกฤษ
เทคโนโลยีคอมพิวเตอร์และอินเทอร์เน็ตทำให้เป็นไปได้ในทางทฤษฎีสำหรับนักดนตรีตาบอดที่จะมีอิสระมากขึ้นในการแต่งและเรียนดนตรี อย่างไรก็ตาม ในทางปฏิบัติ โปรแกรมส่วนใหญ่ใช้ส่วนต่อประสานกราฟิกกับผู้ใช้ ซึ่งยากสำหรับคนตาบอดในการนำทาง และได้มีความคืบหน้าในการสร้างส่วนต่อประสานสำหรับอ่านหน้าจอสำหรับคนตาบอดโดยเฉพาะสำหรับระบบปฏิบัติการวินโดวส์
ปัจจุบันนี้ยังมีองค์การหลายแห่งที่อุทิศให้กับการสนับสนุนนักดนตรีตาบอด ซึ่งศูนย์แหล่งข้อมูลแห่งชาติเพื่อนักดนตรีตาบอดและเครือข่ายการศึกษาดนตรีสำหรับผู้พิการทางสายตา ได้อุทิศตนเพื่อการศึกษาดนตรีสำหรับคนตาบอด
วัดท่าโพธิ์วรวิหาร

วัดท่าโพธิ์วรวิหาร เป็นพระอารามหลวงชั้นตรีชนิดวรวิหาร สังกัดคณะสงฆ์ธรรมยุติกนิกาย ตั้งอยู่ในตำบลท่าวัง อำเภอเมืองนครศรีธรรมราช จังหวัดนครศรีธรรมราช
ประวัติ.
วัดท่าโพธิ์สร้างขึ้นในสองยุคสมัย วัดท่าโพธิ์เดิมสร้างขึ้นในสมัยอยุธยา บริเวณชุมชนท่าโพธิ์ซึ่งเป็นท่าน้ำที่มีต้นโพธิ์ขึ้นอยู่ สร้างวัดเมื่อ พ.ศ. 2181 ในสมัยที่พระรามราชท้ายน้ำดำรงตำแหน่งเจ้าเมืองนครศรีธรรมราช เมื่อโจรสลัดที่ตั้งถิ่นฐานอยู่ ณ เกาะสิงคโปร์ยกพวกเข้าปล้นเมืองนครจนทำให้พระรามราชท้ายน้ำเสียชีวิต โจรสลัดเข้าถึงวัดท่าโพธิ์ และเผาทำลายบ้านเรือนราษฎร รวมถึงวัดต่าง ๆ จนเสียหายทั้งหมด ภายหลังทหารเมืองนครได้ขับไล่โจรสลัดออกจากเมืองได้ ปัจจุบันวัดท่าโพธิ์เดิมตั้งอยู่ที่โรงเรียนเทศบาลวัดท่าโพธิ์ ด้านหน้าโรงเรียนยังมีร่อยรอยของวัดเดิมคือ ซากพระอุโบสถก่อด้วยอิฐ 1 หลัง ภายในมีพระพุทธรูปประธานปูนปั้นปางมารวิชัย 1 องค์และเศียรพระพุทธรูปศิลาทรายขาวสมัยอยุธยา 3 เศียร
ในสมัยพระบาทสมเด็จพระพุทธยอดฟ้าจุฬาโลก เจ้าพระยานครศรีธรรมราช (พัฒน์) ได้ย้ายไปสร้างวังใหม่ในเขตกำแพงเมือง (ปัจจุบันเป็นที่ตั้งศาลากลางและศาลจังหวัดนครศรีธรรมราช) และอุทิศที่ตั้งวังเดิมถวายวัดสร้างพระอารามวัดท่าโพธิ์ขึ้นใหม่ ไม่มีหลักฐานที่แน่นอนว่าสร้างเมื่อใดแต่สันนิษฐานว่าประมาณ พ.ศ. 2327 หรือหลังจากนี้ไม่นานนัก เพราะเป็นช่วงเวลาที่ท่านได้สถาปนาเป็นเจ้าพระยานครศรีธรรมราช ที่ตั้งวัดท่าโพธิ์ใหม่ แต่เดิมเรียกว่า "ท่าวัง" เพราะเป็นย่านมีท่าเรือใกล้วังเจ้าเมือง
วัดท่าโพธิ์มีความเจริญรุ่งเรืองมากที่สุดในสมัยพระรัตนธัชมุนี (ม่วง รตนทฺธโช) เป็นเจ้าอาวาสระหว่าง พ.ศ. 2427-2477 ท่านได้บูรณะปฏิสังขรณ์และสร้างสิ่งก่อสร้างต่าง ๆ รวมทั้งก่อตั้งโรงเรียนสามัญ โรงเรียนช่างถม และตึกรัตนธัชมุนี ขึ้นภายในวัด ต่อมาเมื่อ พ.ศ. 2460 ในรัชกาลพระบาทสมเด็จพระมงกุฎเกล้าเจ้าอยู่หัว วัดท่าโพธิ์ได้รับการยกฐานะขึ้นเป็นพระอารามหลวง ชั้นตรีชนิดวรวิหารมีชื่อทางราชการว่า "วัดท่าโพธิ์วรวิหาร"
อาคารเสนาสนะ.
อาคารที่ได้รับขึ้นทะเบียนเป็นโบราณสถาน คือ ตึกรัตนธัชมุนี เป็นตึกก่อด้วยอิฐถือปูน พระรัตนธัชมุนี (ม่วง) ครั้งดำรงสมณศักดิ์เป็นพระธรรมโกศาจารย์ ได้ใช้ช่างก่อสร้างขึ้นเมื่อ พ.ศ. 2459 ด้วยทุนส่วนตัว สร้างตามแบบจากรูปถ่ายบ้านพักของผู้สำเร็จราชการรัฐปีนัง ประเทศมาเลเซีย เมื่อครั้งพระรัตนธัชมุนี (ม่วง) ไปตรวจการศึกษามณฑลภูเก็ต พระธรรมปาลจารย์ (เอี่ยม) เจ้าคณะมณฑลภูเก็ตได้นิมนต์พระรัตนธัชมุนีไปเยี่ยมคณะสงฆ์ไทยในรัฐปีนัง พระยารัษฎานุประดิษฐ์มหิศรภักดี (คอซิมบี๊ ณ ระนอง) สมุหเทศาภิบาลมณฑลภูเก็ตเป็นผู้จัดเรือพาหนะและอำนวยความสะดวกในการเดินทางไปและกลับ พระรัตนธัชมุนี (ม่วง) พอใจในแบบบ้านพักผู้สำเร็จราชการรัฐปีนังเป็นอันมากจึงได้ให้ช่างถ่ายภาพไว้แล้วนำมาก่อสร้างขึ้นในวัดท่าโพธิ์
พระอุโบสถสร้างในสมัยเจ้าพระยานครศรีธรรมราช (น้อย ณ นคร) พระประธานในพระอุโบสถ เป็นพระพุทธรูปทรงเครื่ององค์ใหญ่ สร้างคู่กับพระอุโบสถ พระวิหารสร้างเมื่อ พ.ศ. 2494 สิ่งก่อสร้างอื่น เช่น หอรัตนานุสรณ์ ตึกสว่างวิทยา และมีสระน้ำซึ่งสร้างมาตั้งแต่สมัยรัชกาลที่ 2 แล้วสร้างหอไตรกลางสระ
วัดหัวเนิน

วัดหัวเนิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำบางปะกงในตำบลลาดขวาง อำเภอบ้านโพธิ์ จังหวัดฉะเชิงเทรา
วัดหัวเนินน่าจะสร้างในสมัยต้นกรุงรัตนโกสินทร์ เดิมวัดไม่ได้อยู่ ณ ที่ตั้งปัจจุบัน เนื่องจากในสมัย พ.ศ. 2461 สมเด็จพระพุทธโฆษาจารย์ (เจริญ ญาณวโร) วัดเทพศิรินทราวาสราชวรวิหาร ได้เดินทางมาทางเรือเพื่อจะไปธุระที่วัดแสนภูดาษ ได้ล่องเรือผ่านวัดหัวเนินและเห็นว่าที่ตั้งเดิมของวัดอยู่ในที่อับ ไม่เหมาะในการเดินทางมาทำบุญของชาวบ้าน จึงได้หารือกับนายแป๊ะ ศรนารายณ์ ซึ่งเป็นมัคทายกวัด ว่าควรหาที่ตั้งวัดใหม่ ประกอบกับนางเข็ม หมุดธรรม มีจิตศรัทธาถวายที่ดินให้ จำนวน 11 ไร่ 2 งาน และซื้อที่ดินเพิ่มเป็น 120 ไร่ ในที่ตั้งปัจจุบันของวัด จากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2459 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2557
อาคารและเสนาสนะที่สำคัญ ได้แก่ อุโบสถสร้างเมื่อ พ.ศ. 2463 เป็นอาคารคอนกรีตเสริมเหล็ก ศาลาการเปรียญสร้างเมื่อ พ.ศ. 2472 เป็นอาคารไม้ กุฏิสงฆ์จํานวน 2 หลัง เป็นอาคารคอนกรีตเสริมเหล็ก ศาลาบําเพ็ญกุศลจํานวน 1 หลัง สร้างด้วยคอนกรีตเสริมเหล็ก โรงครัว 2 หลัง ปูชนียวัตถุที่สำคัญ ได้แก่ พระประธานประจจำอุโบสถ ปางมารวิชัย สร้างเมื่อ พ.ศ. 2463 พระศรีอริยเมตไตรย 1 องค์ พระนาคปรก 1 องค์ ศิลปวัตถุ มีธรรมาสน์บุษบก สร้างด้วยไม้สัก เมื่อ พ.ศ. 2486 และตู้ไม้สักแกะลาย 1 ตู้ สร้างเมื่อ พ.ศ. 2446
ภาษาอาร์เปอตัง

อาร์เปอตัง , อาร์ปีตัง , เล็งกวาดูเว , ปาตูเว , กากา , โรมัง  หรือ ฝรั่งเศสพรอว็องส์  เป็นภาษาหรือกลุ่มของภาษาถิ่นภายในกลุ่มภาษาโรมานซ์กอล เดิมใช้พูดกันในภาคตะวันออกตอนกลางของประเทศฝรั่งเศส ภาคตะวันตกของประเทศสวิตเซอร์แลนด์ และภาคตะวันตกเฉียงเหนือของประเทศอิตาลี ภาษาหรือกลุ่มภาษานี้มีความแตกต่างจากภาษาโรมานซ์ถิ่นที่อยู่ใกล้เคียง (กล่าวคือ ล็องก์ดอยล์และเล็งกอด็อกในฝรั่งเศส และโรมานซ์ไรติอาในสวิตเซอร์แลนด์และอิตาลี) แต่ก็มีความเกี่ยวข้องกันอย่างใกล้ชิด
ภาษาอาร์เปอตังเป็นภาษาที่มีลักษณะกระจัดกระจายอย่างมากโดยประกอบด้วยภาษาท้องถิ่นหลายภาษาที่มีลักษณะเฉพาะตัวสูงและไม่เคยผสานรวมเข้าด้วยกันเมื่อเวลาผ่านไป ผู้พูดภาษาถิ่นหนึ่งมักเข้าใจอีกภาษาถิ่นหนึ่งได้ลำบาก ไม่มีพื้นที่ใดที่พูดภาษานี้ใน "รูปแบบบริสุทธิ์" และไม่มี "ภาษาอ้างอิงมาตรฐาน" ที่จะใช้ระบุเอกลักษณ์ภาษาตามนิยามสมัยใหม่ทั่วไป นี่เป็นที่มาของการที่ผู้พูดภาษาถิ่นต่าง ๆ ใช้ศัพท์หรือชื่อท้องถิ่นเรียกภาษาที่ตนเองพูด เช่น "แบร็ส" , "ฟอแร" , "ลียง" , "ซาวอย" , "วัลเลดาออสตา"  หรือแม้กระทั่ง "ปาตูเว"  ผู้พูดภาษาถิ่นเหล่านี้ที่ไม่ใช่ผู้เชี่ยวชาญภาษาศาสตร์เพิ่งรับรู้ถึงเอกลักษณ์ร่วมแห่งภาษาอาร์เปอตังในสมัยหลังมานี้เท่านั้น
ในขณะที่ผู้พูดภาษาอาร์เปอตังมักเรียกภาษาของตนเองว่า "ปาตูเว" หรือด้วยชื่อภาษาถิ่นที่แตกต่างกันนั้น ในคริสต์ศตวรรษที่ 19 ได้มีการบัญญัติศัพท์ "ฝรั่งเศสพรอว็องส์" ขึ้นใช้ในแวดวงภาษาศาสตร์ด้วยเห็นว่าภาษานี้มีลักษณะบางอย่างร่วมกับภาษาฝรั่งเศสและภาษาถิ่นพรอว็องส์ (ควบคู่ไปกับลักษณะเฉพาะของภาษา) ต่อมาในปลายคริสต์ศตวรรษที่ 20 มีการเสนอให้เรียกภาษานี้โดยใช้ศัพท์ใหม่ว่า "อาร์ปีตัง" หรือ "อาร์เปอตัง" ซึ่งแผลงมาจากคำดั้งเดิมในภาษาที่แปลว่า "ทุ่งหญ้าเลี้ยงสัตว์ในที่สูง" และเรียกภูมิภาคที่ใช้ภาษานี้ว่า "อาร์ปีตานียา"  หรือ "อาร์เปอตานียา"  การใช้ศัพท์ใหม่เหล่านี้เป็นไปอย่างจำกัดในปัจจุบัน นักวิชาการส่วนใหญ่ยังใช้ศัพท์ดั้งเดิมคือ "ฝรั่งเศสพรอว็องส์" เพื่อความต่อเนื่อง แม้ว่าอาจทำให้เกิดความเข้าใจผิดได้ก็ตาม
ในอดีตภาษาอาร์เปอตังใช้พูดกันทั่วทั้งดัชชีซาวอย ในปัจจุบัน ในอิตาลีมีผู้พูดภาษานี้ในหุบเขาอาออสตา ตามหุบเขาต่าง ๆ ของเทือกเขาแอลป์รอบ ๆ ตูริน รวมทั้งในเมืองสองเมืองที่อยู่ห่างไกลออกไปในแคว้นปุลยา (ฟาเอโตและเชลเลดีซันวีโต) ในสวิตเซอร์แลนด์มีผู้พูดในพื้นที่ชนบทของภูมิภาคที่พูดภาษาฝรั่งเศส และในฝรั่งเศส ภาษาอาร์เปอตังเป็นหนึ่งในภาษากลุ่มโรมานซ์กอลสามภาษาของประเทศ (ร่วมกับล็องก์ดอยล์และเล็งกอด็อก) และได้รับการรับรองอย่างเป็นทางการว่าเป็นภาษาระดับภูมิภาคภาษาหนึ่ง แต่มีการใช้ภาษานี้เพียงเล็กน้อย
แม้จะนับรวมภาษาถิ่นที่แตกต่างกันทั้งหมดแล้ว แต่จำนวนผู้พูดภาษาอาร์เปอตังก็ลดลงอย่างมีนัยสำคัญและต่อเนื่อง ตามรายงานของยูเนสโกนั้น เมื่อถึง ค.ศ. 1995 ภาษาอาร์เปอตังได้รับการจัดเป็นภาษาในภาวะ "เสี่ยงใกล้สูญ" ในอิตาลี และ "ใกล้สูญ" ในสวิตเซอร์แลนด์และฝรั่งเศส ส่วนเอ็ทนอล็อกจัดว่าภาษานี้อยู่ในภาวะ "เกือบสูญ" ถึงกระนั้น องค์การต่าง ๆ ก็พยายามรักษาภาษานี้ไว้ผ่านกิจกรรมทางวัฒนธรรม การศึกษา การวิจัยทางวิชาการ และการจัดพิมพ์เผยแพร่หนังสือเอกสารต่าง ๆ
อันกาวา

อันกาวา  เป็นย่านในอัรบีล ภูมิภาคเคอร์ดิสถาน ประเทศอิรัก ตั้งอยู่ทางตะวันตกเฉียงเหนือตอนบนของตัวเมืองอัรบีล ประชากรส่วนใหญ่เป็นชาวอัสซีเรียที่ส่วนใหญ่นับถือคริสต์จักรคาทอลิกแคลเดียน
ซูมปี

ซูมปี  เป็นเว็บไซต์ภาษาอังกฤษที่ครอบคลุมเนื้อหาเกี่ยวกับวัฒนธรรมเคป็อป โดยเป็นหนึ่งในสังคมเคป็อปออนไลน์ที่ใหญ่ที่สุด ซึ่งมีผู้ติดตามมากกว่า 23 ล้านคนทุกแพลตฟอร์ม ซูมปีบริการทั้งในภาษาอังกฤษและสเปน
นับตั้งแต่การก่อตั้งใน ค.ศ. 1998 ซูมปีเติบโตเป็นหนึ่งในเว็บไซต์ที่ดำเนินการนานสุดและมีผู้เยี่ยมชมมากที่สุด โดยมีเนื้อหาเกี่ยวกับดนตรี ข่าวดารา และรายการบันเทิงเกาหลี
เดิมทีผู้เข้าชมส่วนใหญ่เป็นชาวเกาหลีที่อาศัยอยู่ต่างประเทศ โดยมีผู้เข้าชมมากกว่า 1.2 ล้านคน อย่างไรก็ตาม ใน ค.ศ. 2012 สมาชิกเว็บไซต์ส่วนใหญ่เป็นผู้ที่ไม่ใช่ชาวเกาหลีในสหรัฐ, แคนาดา, สิงคโปร์, ฟิลิปปินส์, มาเลเซีย และประเทศอื่น ๆ
เหตุโจมตีในค็องส์แบร์ก

ในวันที่ 13 ตุลาคม ค.ศ. 2021 เกิดเหตุชายโจมตีเหยื่อจำนวนแปดคนโดยใช้อาวุธหลายชนิดซึ่งรวมถึงธนูในเมืองค็องส์แบร์ก เทศมณฑลวีเกิน ประเทศนอร์เวย์ ราว ทางตะวันตกเฉียงใต้ของเมืองหลวง ออสโล มีผู้เสียชีวิตห้าราย และอีกสามคนได้รับบาดเจ็บ ผู้ต้องสงสัยก่อเหตุระบุตัวคือเอสเปน แอนเดอร์เซน บรอเตน (Espen Andersen Bråthen) ชายชาวเดนมาร์กวัย 37 ปี เกิดในนอร์เวย์ และเป็นผู้เปลี่ยนศาสนาเป็นอิสลาม เขาถูกตั้งข้อหาฆาตกรรม
ตำรวจได้รับการแจ้งเตือนครั้งแรกหลังมีผู้รายงานว่าพบบุคคลเดินถือธนูไปมาในเมืองค็องส์แบร์ก ราวเวลา 18:12 น. ตามเวลาท้องถิ่น (เวลาออมแสงยุโรปกลาง)
รายงานระบุว่าผู้ก่อเหตุเริ่มโจมตีครั้งแรกในซูเปอร์มาร์เก็ตคูปเอกซ์ตราในค็องส์แบร์ก ตำรวจระบุว่าเขาเริ่มจากการยิงธนูใส่ผู้คนโดยสุ่ม แต่ธนูไม่โดนใครเลยต่อเนื่อง ผู้ก่อเหตุจึงเปลี่ยนอาวุธอีกสองชิ้นก่อเหตุแทน ส่งผลให้ผู้เสียชีวิตทั้งหมดเสียชีวิตจากถูกของมีคมแทง ไม่ใช่จากธนู ในภายหลังมีผู้เผยแพร่ภาพถ่ายของลูกธนูที่ปักอยู่บนผนังในซูเปอร์มาร์เก็ต หลังก่อเหตุที่ซูเปอร์มาร์เก็ตแล้ว ผู้ก่อเหตุเดินทางออกไปก่อเหตุโจมตีต่อบนท้องถนนและในพื้นที่เขตที่อยู่อาศัย
ดิแอดเวนเจอส์ออฟแพดดิงตัน

ดิแอดเวนเจอส์ออฟแพดดิงตัน  เป็นการ์ตูนซีรีส์แอนิเมชั่นทางโทรทัศน์ปี พ.ศ. 2562 พัฒนาโดย จอน ฟอสเตอร์ และ เจมส์ ลามอนต์ ซีรีส์นี้อำนวยการสร้างโดย สตูดิโอคาแนล และ เฮย์เดย์ฟิล์มส์ โดยมีส่วนร่วมของนิคคาโลเดียน, M6 และ Piwi+ แอนิเมชันสำหรับซีรีส์นี้ผลิตโดย Blue Zoo Animation Studio และ Superprod Animation ซีรีส์นี้อิงจากแฟรนไชส์หมีแพดดิงตัน โดยไมเคิล บอนด์ ออกอากาศทางนิคคาโลเดียน ทั่วโลก ในที่ประเทศฝรั่งเศสจะออกอากาศทาง Gulli และต่อมาทาง M6 และ Piwi+
ส่วนในประเทศไทยได้ออกอากาศทางช่องนิคจูเนียร์เอเชียตะวันออกเฉียงใต้ ผ่านผู้ให้บริการเคเบิลทีวี, ทีวีดาวเทียมและไอพีทีวีได้แก่ ทรูวิชั่นส์, เอไอเอส เพลย์, ทีโอที ไอพีทีวีและ3BB จิกะกิกะ ทีวี ได้จัดทำพากย์เสียงเป็นภาษาไทย ฉายทุกวันจันทร์ถึงวันอาทิตย์เวลา 11:35น. มีการฉายรีรันเวลา 14:05น. ฉายรีรันรอบที่ 2 เวลา 20:05น. และฉายรีรันรอบที่ 3 เวลา 23:35น.
รายชื่อตอน.
ซีรีส์ 1.
หมายเหตุ
 *ออกอากาศรีรัน
 **เสียงพากย์ภาษาอังกฤษ
ซีรีส์ 2.
หมายเหตุ
 *ออกอากาศรีรัน
 **เสียงพากย์ภาษาอังกฤษ
รางวัล.
ซีรีส์นี้ชนะรางวัลเดย์ไทม์ เอ็มมี อวอร์ดส ประจำปี 2021 สาขารายการแอนิเมชันสำหรับเด็กก่อนวัยเรียนยอดเยี่ยม
สแนปแชต

สแนปแชต  เป็นแอปสื่อประสมและบริการส่งข้อความทันทีสัญชาติอเมริกันที่พัฒนาโดยบริษัทสแนป (เดิมมีชื่อว่า บริษัทสแนปแชต) ซึ่งแอปนี้ก่อตั้งโดยอีแวน สปีเกิล, บ็อบบี เมอร์ฟี และเร็จจี บราวน์ อดีตนักศึกษาจากมหาวิทยาลัยสแตนฟอร์ด ในเดือนกรกฎาคม ค.ศ. 2021 สแนปแชตมีผู้ใช้ที่ยังใช้งานทุกวัน 293 ล้านคน ซึ่งมีการเติบโตร้อยละ 23 ในหนึ่งปี โดยมีผู้ส่งสแนปเฉลี่ยในแต่ละวันมากกว่า 4 ล้านสแนป สแนปแชตเป็นแอปที่นิยมเล่นในรุ่นเด็ก โดยเฉพาะผู้ที่มีอายุต่ำกว่า 16 ปี ทำให้พ่อแม่หลายคนกังวลถึงความเป็นส่วนตัวของแอป
วัดเจดีย์งาม (จังหวัดเชียงใหม่)

วัดเจดีย์งาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอฝาง จังหวัดเชียงใหม่
วัดเจดีย์งามสันนิษฐานว่าสร้างขึ้นเมื่อ พ.ศ. 2021 เดิมมีชื่อวัดว่า วัดหัวกาด ต่อมามีสภาพเป็นวัดร้างนานนับร้อยปี แล้วจึงได้รับการบูรณะขึ้นใหม่เมื่อ พ.ศ. 2475 โดยท่านพระครูโสภณเจติยาราม อดีตเจ้าคณะอำเภอฝาง และเปลี่ยนชื่อวัดเป็น วัดหนองไผ่ ภายหลังเปลี่ยนชื่อมาเป็น "วัดเจดีย์งาม" ตามองค์พระธาตุเจดีย์งาม วัดได้รับพระราชทานวิสุงคามสีมา เมื่อวันที่ 9 กุมภาพันธ์ พ.ศ. 2542 เขตวิสุงคามสีมากว้าง 20 เมตร ยาว 30 เมตร 
อาคารและเสนาสนะทึ่สำคัญ คือ พระธาตุเจดีย์งาม อุโบสถไม้สักทองลักษณะศิลปะล้านนาผสมศิลปะแบบภาคกลาง ไม้สักแกะสลักลงรักปิดทอง ผนังด้านนอกอุโบสถเขียนลายรดน้ำ ประกอบเป็นภาพพระราชกรณียกิจของพระบาทสมเด็จพระมหาภูมิพลอดุลยเดชมหาราช บรมนาถบพิตร ด้านในอุโบสถมีภาพแกะสลักทศชาติชาดกและมหาชาติลงรักปิดทอง ไตรภูมิพระร่วง วิถีชีวิตขนบธรรมเนียมประเพณีวัฒนธรรมชาวไทยเขินเมืองเชียงตุง ภาพประวัติของพ่อขุนเม็งรายมหาราชผู้ปกครองเมืองฝาง อุโบสถประดิษฐานพระพุทธรูปพระฝาง พระพุทธรูปเก่าแก่ศิลปะเชียงแสน
ชาวอินโดนีเซีย

ชาวอินโดนีเซีย  เป็นพลเมืองหรือประชาชนในประเทศอินโดนีเซีย โดยไม่คำนึงถึงภูมิหลังทางเชื้อชาติ ชาติพันธุ์ หรือศาสนา ประเทศอินโดนีเซียมีกลุ่มชาติพันธุ์มากกว่า 1,300 กลุ่ม ทำให้เป็นประเทศกลุ่มเกาะที่มีความหลากหลายทางภาษา วัฒนธรรม และความเชื่อทางศาสนา ประชากรอินโดนีเซียตามสำมะโนแห่งชาติใน พ.ศ. 2563 มี 270.2 ล้านคน โดยร้อยละ 56 อาศัยอยู่บนเกาะชวา ซึ่งเป็นเกาะที่มีประชากรมากที่สุดในโลก ประชากรส่วนใหญ่ประมาณร้อยละ 95 ของชาวอินโดนีเซียเป็นชาวอินโดนีเซียพื้นเมือง (เดิมเป็นกลุ่มที่มีชื่อว่า "ปรีบูมี") ร้อยละ 40 เป็นชาวชวา และร้อยละ 15 เป็นชาวซุนดา ในขณะที่ร้อยละ 5 เป็นชาวอินโดนีเซียที่มีบรรพบุรุษจากชาวต่างชาติ เช่น อาหรับ, จีน, อินเดีย, อินโด เป็นต้น
ผู้ชายก็ท้องได้ (ละครโทรทัศน์ญี่ปุ่น)

ผู้ชายก็ท้องได้ (; โรมาจิ: "Hiyama Kentarō no Ninshin") เป็นละครชุดบนเน็ตฟลิกซ์ประเภทคอมเมดี้-ดรามา เผยแพร่ทางเน็ตฟลิกซ์ในวันที่ 21 เมษายน ค.ศ. 2022 โดยละครชุดเรื่องนี้ได้เค้าโครงเรื่องจากมังงะของเอริ ซาไกในชื่อเดียวกัน นำแสดงโดย ทากูมิ ไซโต และ จูริ อูเอโนะ
ตัวละคร.
ตัวละครสบทบ.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
การผลิต.
เมื่อวันที่ 8 เมษายน 2021 ได้มีการประกาศว่าเน็ตฟลิกซ์และสถานีโทรทัศน์ทีวีโตเกียวจะร่วมมือกันผลิตละครชุดดัดแปลงโดยการใช้คนแสดงจากมังงะภายใต้ชื่อภาษาญี่ปุ่นเดียวกัน อ้างอิงจากเอริ ซาไก ผู้เขียนมังงะเรื่องดังกล่าว การผลิตได้เริ่มต้นไปแล้ว 2 ปีก่อนที่จะมีการประกาศความร่วมมือในการผลิตละครโทรทัศน์
ระหว่างการออกอากาศงานเน็ตฟลิกซ์เฟสติวัลเจแปน 2021 ในวันที่ 10 พฤศจิกายน ค.ศ. 2021 ผู้กำกับหลักของ"ผู้ชายก็ท้องได้" ยูโกะ ฮาโกตะ เปิดเผยว่าฤดูกาลแรกจะประกอบด้วย 8 ตอน โดยมีความยาวตอนประมาณ 23 นาที
การคัดเลือก.
นอกจากการประกาศการผลิตละครโทรทัศน์แล้ว ทากูมิ ไซโต และ จูริ อูเอโนะจะได้รับบทเป็นเค็นตาโร ฮิยามะ และ อากิ เซโตะ ตามลำดับในละครโทรทัศน์เรื่องนี้ นอกจากนี้ยังมีนักแสดงสมทบได้แก่ มาริโกะ สึสึอิ, ลิลลี่ แฟรงกี้, เรียว อิวามัตสึ และ คาซูยะ ทากาฮาชิ ร่วมแสดง
การถ่ายทำ.
การถ่ายภาพหลักสำหรับฤดูกาลเริ่มได้เริ่มต้นขึ้นในปี 2021